hotchpotch/miracl-hf-unified huggingface dataset:
అర సర్గస్యాన్ మరియు హకోబ్ కొజొయాన్ సంగ్రహాలయం
అరా సర్గస్యాన్ మరియు హకోబ్ కొజొయాన్ సంగ్రహాలయం (అర్మేనియన్:Արա Սարգսյանի և Հակոբ Կոջոյանի տուն-թանգարան) గృహ సంగ్రహాలయం, 1934లో సంగ్రహాలయం స్థాపన వరకు అర సర్గస్యాన్ మరియు హకిబో కొజొయాన్ నివసించిన  గృహం.
ఈ సంగ్రహాలయం అర్మేనియాలోని సాంస్కృతిక వారసత్వం స్మారక చిహ్నలలో ఒకటి.
అరా సర్గయాన్ మరియు హకోబ్ కొజోయాన్ మ్యూజియాన్ని ఆర్మేనియా జాతీయ గేలరీకు ఒక శాఖగా 1973వ సంవత్సరంలో యెరెవాన్ లో స్థాపించారు. యు.ఎస్.ఎస్.ఆర్ యొక్క డిక్రీ కౌన్సిల్ మంత్రులు 1970 మే 25 న దీనికి పునాది వేశారు.
ఈ మ్యూజియాన్ని 1934 లో నిర్మించేవరకు అర సర్గసియాన్ మరియు హకోబ్ కొజొయాన్ కలిసి ఇక్కడి నుండి నివసిస్తూ పనిచేశేవారు.
ఈ రెండు అంతస్తుల సంగ్రహాలయం యెరెవాన్ నగరమధ్యలో ఉంది. ఇక్కడే ఆర్మేనియాకు చెందిన ఇద్దరు గొప్ప ఫైన్ ఆర్ట్స్ గురువులు, శిల్పి అర సర్గస్యాన్ (1902-1969) మరియు చిత్రకారుడు హకోబ్ కొజొయాన్ (1883-1959) కొన్ని దశాబ్దాల పాటు నివసించారు. 1973 లో వారసులు ఆ ఇంటిని రాష్టృ ప్రభుత్వానికి అందజేయగా వారు దానిని అర్మేనియా జాతీయ గ్యాలరీ యొక్క శాఖగా అక్కడ ఒక మ్యూజియాన్ని నిర్మించారు.
ఈ ఇంటి-సంగ్రహాలయంలోని సేకరణలో మ్యూజియానికి మరియు ఆ కళాకారులకు చెందిన వస్తువులు ఉన్నవి.
అర సర్గస్యాన్ యొక్క కుటుంభం సేకరణలు, తాను విద్యార్థిగా ఉన్నప్పటి ఛిత్రాలు, మరియు బహుమతిగా వచ్చిన వస్తువులు, అలాగే ఆ కళాకారుని రంగస్థల రూపకల్పనలు మరియు గ్రాఫికల్ వర్కులను ఇక్కడ భద్రపరిచారు.
హకోబ్ కొజొయాన్ యొక్క శిల్పాలను భవనంలోని రెండవ అంతస్తులో ప్రదర్శించారు. అక్కడ అతని హస్తకళలు మరియు వ్యక్తిగత వస్తువులు ఉన్నాయి. కొన్ని శిల్పాలను నేషనల్ గ్యాలరీ ఆఫ్ ఆర్మేనియా అందించిన నిధుల నుండి సమకూర్చారు, మిగతావి ఆ కళాకారుని వారసులు బహుమతిగా ఇచ్చారు.
రిపబ్లిక్ స్క్వేర్, యెరవాన్
రిపబ్లిక్ స్క్వేర్ (ఆర్మేనియన్:Հանրապետության հրապարակ)ఆర్మేనియా దేశపు రాజధాని అయిన యెరెవాన్ నగరంలోని ఒక ప్రధాన కూడలి. ఇందులో రెండు విభాగాలు ఉన్నాయి: ఒక ఓవల్ రౌండ్అబౌట్ మరియు ఒక ఫేపెజాయిడ్-ఆకారపు విభాగం, ఇది సంగీత ఫౌంటైన్ల పూల్ని కలిగి ఉంటుంది. ఈ స్క్వేర్ చుట్టూ పింక్ మరియు పసుపు టఫ్ లో నిర్మించిన ఐదు ప్రధాన భవనాలు నియోక్లాసికల్ శైలిలో ఆర్మేనియన్ మూలాంశాలను విస్తృతంగా గుర్తుచేస్తాయి ఈ నిర్మాణ సమ్మేళనంలో ప్రభుత్వ గృహం, చరిత్ర సంగ్రహాలయం మరియు నేషనల్ గ్యాలరీ, ఆర్మేనియా మారియట్ హోటల్ మరియు విదేశీ వ్యవహారాల శాఖ, రవాణా శాఖ మరియు సమాచార మంత్రిత్వ శాఖలు ఉన్నాయి. ఈ స్క్వేర్ నిజానికి అలెగ్జాండర్ టమానియన్ చేత 1924 లో రూపొందించబడింది. అనేక భవనాల నిర్మాణాన్ని 1950 నాటికి పూర్తి చేశారు; చివరి భవనం నేషనల్ గేలరీ -1977 లో పూర్తయింది.
సోవియట్ కాలంలో దీనిని లెనిన్ స్క్వేర్ అని పిలిచారు మరియు వ్లాదిమిర్ లెనిన్ విగ్రహాన్ని ఈ స్క్వేర్ ను ఉంచారు మరియు ఇక్కడ ఒక సంవత్సరంలోనే సైనిక దండయాత్రలు రెండుసార్లు (నిజానికి మూడుసార్లు) జరిగాయి. అర్మేనియా స్వాతంత్ర్యం తరువాత లెనిన్ విగ్రహాన్ని తీసివేయడంతో స్క్వేర్ పేరు మార్చబడింది. అర్మేనియా స్వాతంత్ర్యం తరువాత లెనిన్ విగ్రహాన్ని తీసివేయడంతో స్క్వేర్ పేరు మార్చబడింది. ఇది యెరెవాన్ లోని "ఆకర్షణీయమైన నిర్మాణం" మరియు నగరం యొక్క "అత్యద్భుతమైన శిల్ప శైలి" గా వర్ణించబడింది. ప్రయాణాల రచయిత డీర్డ్రే హోల్డింగ్ "ఇది ఖచ్చితంగా 20 వ శతాబ్దంలో ప్రపంచంలో ఎక్కడా సృష్టించబడని అత్యుత్తమ సెంట్రల్ స్క్వేర్స్ లో ఒకటి" అని సూచించారు. అర్మేనియా నగరం యొక్క "అత్యంత ముఖ్యమైన పౌర ప్రదేశం" గా దీనిని పేర్కొంటారు, రిపబ్లిక్ స్క్వేర్ 2018 వెల్వెట్ విప్లవం సమయంలో ప్రదర్శనలు ప్రధాన ప్రదేశం.
ఈ స్క్వేర్లో రెండు విభాగాలు ఉన్నాయి. మధ్యలో ఒక రాయి నమూనా ఉన్న ఓవల్ రౌండ్అబౌట్, పైవైపు నుండి ఒక సాంప్రదాయిక ఆర్మేనియన్ రగ్గ లాగా ఉంటుంది. చరిత్ర సంగ్రహాలయం మరియు నేషనల్ గ్యాలరీ ముందు సంగీత ఫౌంటెన్ కలిగి ఉన్న ట్రెపజాయిడ్-ఆకారపు విభాగం. చతురస్రాకారంలో ఉన్న భవనాలు గులాబీ మరియు పసుపు టఫ్ రాళ్ళతో తయారు చేయబడ్డాయి, ఇవి బసాల్ట్లతో తయారు చేయబడిన గ్రౌండ్ యాంకర్లతో బలపడినవి.
శతాబ్దాలుగా దీని యొక్క స్థానాంలో భిన్నమైన నిష్పత్తులు కలిగిన స్క్వేర్ ఉన్నది. 2003 లో ఈ స్క్వేర్ పునర్నిర్మించబడింది మరియు ఇక్కడ విస్తృతమైన త్రవ్వకాలు జరిగాయి. 18 వ -19 వ శతాబ్దాల ఇక్కడి పాత పొర-బయటపడింది. సోవియట్ కాలం లోని స్క్వేర్ 1906-11 యెజెన్ యెక్క సాధారణ ప్రణాళికలో బోరిస్ మెహ్రబ్యన్ (మెగ్రాబ్రోవ్) చేత రూపొందించబడింది.
ప్రస్తుతం ఉన్న స్క్వేర్ ను అలెగ్జాండర్ టమేనియన్ తన 1924 యెరెవాన్ సాధారణ ప్రణాళికలో రూపొందించారు. ప్రభుత్వ భవనం ప్రారంభమైనప్పుడు 1926 లో ఈ స్క్వేర్ నిర్మాణం ప్రారంభమైంది. 1950 ల వరకు మిగిలిన ఐదు భవనాలు నిర్మించబడ్డాయి, చివరికి 1977 లో జాతీయ గ్యాలరీని నిర్మించారు. సోవియట్ నాయకుడు వ్లాదిమిర్ లెనిన్ కోసం లెనిన్ స్క్వేర్ (లెనిని హ్రాప్రాక్) అనే పేరు పెట్టారు, అతని విగ్రహం 1940 లో స్క్వేర్లో నిర్మించబడింది మరియు ఆర్మేనియా స్వాతంత్రానికి ముందు 1991 లో విచ్ఛిన్నం చేయబడింది.
సెర్గై పరజనోవ్ సంగ్రహాలయం
సెర్గై పరజనోవ్ సంగ్రహాలయం (అర్మేనియన్:Սերգեյ Փարաջանովի թանգարան), సోవియట్ ఆర్మేనియన్ డైరెక్టరు మరియు కళాకారుడు సెర్గై పరజనోవ్ కు నివాళిగా నిర్మించారు. ఇది ఆర్మేనియా రాజధాని యెరెవాన్ లోని ముఖ్యమైన సంగ్రహాలయాలలో ఒకటి. ఇది పరజనోవ్ యొక్క విభిన్న కళాత్మక మరియు సాహిత్య వారసత్వాన్ని సూచిస్తుంది.
ఈ సంగ్రహాలయాన్ని 1988లో పరజనోవ్ యెరెవాన్ కు తరలివచ్చినప్పుడు కనుగొన్నారు. పరజనోవ్ స్వయంగా (యెరెవాన్ లోని డ్జోరగ్యుగ్ ఎథ్నోగ్రాఫిక్ సెంటరు) స్థాలాన్ని సంగ్రహాలయ ప్రాజెక్టు నిర్మాణ ప్రదేశంగా ఎంచుకున్నాడు. 1988లో సంభవించిన ఆర్మేనియన్ భూకంపం మరియు సామాజిక-ఆర్థిక సమస్యల వలన, ఈ సంగ్రహాలయాన్ని జూన్ 1991లో పరజనోవ్ మరణానంతరం ప్రారంభించారు.
ఈ సంగ్రహాలయం యొక్క వ్యవస్థాపక డైరెక్టరు జవెన్ సర్గస్యాన్. ఈ సంగ్రహాలయం యెరెవాన్ లోని సాంస్కృతిక కేంద్రాలలో ఒకటి. ఇక్కడ ఉన్న ప్రదర్శనలు, ప్రచురణలు మరియు గౌరవ విందులు ( యెరెవాన్ అంతర్జాతీయ ఫిల్మ్ ఫెస్టివల్ అతిథుల వార్షిక సమావేశాలు). పాలో కోయెల్హో, విమ్ వెండెర్స్, మిఖాయిల్ వర్టనోవ్, టోనినో గుయెర్ర, ఎంరికా ఆంటోనియాని, ఆటమ్ ఎగోయాన్, నికితా మిఖల్కోవ్, వ్లాదిమిర్ పుతిన్, అలెగ్జాండర్ లుకాషెంకొ, యెవ్గెని యెవ్తిషంకో, ఆర్నాల్డ్ రూటెల్, హోల్డింగ్స్ అడాంకుస్, టర్జా హలోనెన్, డొనాల్డ్ నూత్ మరియు అనేకమంది ప్రసిద్ధ  చెందిన వ్యక్తులు ఈ మ్యూజియాన్ని సందర్శించారు.
ఈ సంగ్రహాలయ భవనం సాంప్రదాయ కాకేసియన్-శైలిలో ఉండి రెండు అంతస్తులలో ఉంటుంది. 1,400 ప్రదర్శనలో కూడిన ఈ సంగ్రహాలయంలో, కోల్లెజ్, అస్సెంబ్లేగ్స్, చిత్రలేఖనాలు, బొమ్మలు మరియు టోపీలు ఉన్నాయి. ఇక్కడ బయట ప్రచురింపబడని నాటకాలను, లిబ్రెట్టోలను మరియు పరజనోవ్ కారాగారంలో ఉన్నప్పుడు రూపొందించిన అనేక కళాఖండాలు ప్రదర్శిస్తారు. ఇక్కడ రెండు పునర్ణిర్మించిన మెమోరియల్ గదులు, నిజమైన పోస్టర్లు, పండుగ బహుమతులు, ఫెడెరికో ఫెలినీ, లిల్యా బ్రిక్, ఆండ్రీ టార్కోవ్స్కీ, మిఖాయిల్ వర్టనోవ్, మరియు యూరి నికులిన్ లు సంతకాలు పెట్టిన ఉత్తరాలు, ప్రసిద్ధ సందర్శకులు టోనినో గుయెర్ర, వ్లాదిమిర్ పుతిన్ మరియు "ఎ నైట్ ఎట్ పరగనోవ్ మ్యూజియం" చిత్ర రచయిత రోమన్ బలయాన్ బహుకరించిన బహుమతులు. సంగ్రహాలయంలో పరజనోవ్ యొక్క కళ మరియు వైభవ సూత్రాలు ఉపయోగిస్తారు.
ఈ సంగ్రహాలయంలో దాదాపుగా 50 ప్రదర్శనలు నిర్వహించారు. వాటిలో కన్నెస్, ఏథెన్స్, టోక్యో, మాస్కో, రోమ్, టెహ్రాన్, హాలీవుడ్ మొదలగునవి.
"ఆర్మేనియాను మళ్ళీ కనిపెట్టు" అనే పుస్తకం ప్రకారం, "యెరెవాన్ లోని గొప్ప సంగ్రహాలయం చిన్నది మరియు వ్యక్తిగతమైనది, ఇది సోవియంట్ ఛిత్రనిర్మాత సెర్గై పరజనోవ్ యొక్క గృహం", అని అన్నారు.
"సెర్గై పరజనోవ్ సంగ్రహాలయంలో ఏ ప్రపంచమైనా దాగుందా? అతని కళాఖండాల యొక్క సంగ్రహాలయం - అతని గ్రాఫిక్కులు, బొమ్మలు, కలాజులు, ఫోటోలు, 23 ఛిత్రాలు మరియు ప్రపంచానికి తెలియని లిబ్రెట్టోలు, సినిమాలు, థియేటర్లు ఉన్నవి...ఇది నగరానికి ఎంతో గర్వకారణం. నాకు తెలిసి త్వరలో పరజనోవ్ యొక్క రచనలను పుస్తకాలలో ప్రచూరిస్తారు అంతే కాకుండా అటువంటి సంగ్రహాలయం ఉన్నటువంటి నగరం యెరెవాన్ అవుతుంది." అని మిఖైల్ వార్తనోవ్ 1985లో అన్నారు.
గెటల్సుడ్ ఆనకట్ట
గెటల్సుడ్ ఆనకట్ట జార్ఖండ్ రాష్ట్ర రాజధాని రాంచీజిల్లాలోని ఒర్మాంజీలో ఉన్న సువర్ణలేఖ నదిపై నిర్మించిన ఆనకట్ట. 1971లో ప్రారంభించబడిన ఈ ఆనకట్ట రాంచీ మరియు రాంగడ్ జిల్లాలలోని ప్రజలకు ఒక ప్రసిద్ధ విహారయాత్ర స్థలంగా మారింది. రుక్కా ప్రాంతంలోని స్థానిక ప్రజలకు చిన్నస్థాయి మత్స్య సేకరణకు ఉపయోగపడుతుంది. రాంచి వాసుల తాగునీటి అవసరాలు తీర్చడమే ఈ ఆనకట్ట యొక్క ప్రధాన లక్ష్యం. అంతే కాకుండా, పారిశ్రామిక అవసరాలకోసం మరియు విద్యుత్తును ఉత్పత్తి చేయడానికి కూడా ఈ ఆనకట్ట ఉపయోగపడుతుంది.
చోటా నాగపూర్ పీఠభూమి యొక్క ఈశాన్య సరిహద్దులో ఉన్న ఈ ఆనకట్ట, రుక్కా బ్లాకులో ఉండడం వల్ల దీనిని రుక్కా ఆనకట్ట అని కూడా పిలుస్తారు. ఇది రాంచీ నుండి 35 కిలోమీటర్ల దూరంలో, రాంగఢ్ నుండి 30 కిలోమీటర్ల దూరంలో ఉంది.
717 కి.మీ.ల పరివాహక ప్రదేశంతో ఉన్న ఈ ఆనకట్ట 1,954 అడుగుల పూర్తి రిజర్వాయర్ స్థాయిని కలిగి ఉంది. తాగునీటి అవసరాలకు తగినంత నీరు రాగానే ఇక్కడ విద్యుత్తు ఉత్పత్తి నిలిపివేయబడుతుంది. వివిధ పండుగలరోజున రాంచీ మరియు రాంఘర్ ప్రజలు ఇక్కడి వేడుకలను జరుపుకుంటారు. దీని చుట్టుపక్కల అనేక విహార ప్రాంతాలు ఉన్నాయి.
గాట్‌ఫ్రైడ్ విల్‌హెల్మ్ లెబ్నిజ్
గాట్ఫ్రైడ్ విల్హెమ్ (వాన్) లిబ్నిజ్ (/ laɪbnɪts /; [5] జర్మన్: [ɡɔtfʁiːt vɪlhɛlm fɔn laɪbnɪts] [లేదా] [laɪpnɪts]; [7] ఫ్రెంచ్: గోడ్ఫ్రోయ్ గిల్లాయ లీబ్నిట్జ్ ( 1 జూలై 1646  - 14 నవంబరు 1716 )  జర్మనీ దేశానికి చెండిన గణిత శాస్త్రవేత్త మరియు తత్వవేత్త.  సర్ ఇజాక్ న్యూటన్ సృష్టించిన కలన గణిత శాస్త్రాన్ని అభివృద్ది చేశాడు. ఈయన 1685 లో ఒక పిన్వీల్ కాలిక్యులేటర్ను మరియు లిబ్నిజ్ చక్రాన్ని కనిపెట్టాడు. ఇవి గణిత శాస్త్రంలో   మొట్టమొదట ఉత్పత్తి చేసిన యాంత్రిక  గణన యంత్రాలు.  కంప్యూటర్ పరిజ్ఞానంలో బైనరి సంఖ్యను అభివృద్ది చేశాడు.
బిర్సా వ్యవసాయ విశ్వవిద్యాలయం
బిర్సా వ్యవసాయ విశ్వవిద్యాలయం (Birsa Agricultural University) జార్ఖండ్ రాష్ట్రం రాంచీ జిల్లా కన్కేలో ఉన్న విశ్వవిద్యాలయం. భారతదేశ మాజీ ప్రధానమంత్రి ఇందిరా గాంధీ చే 1981, జూన్ 26న అధికారికంగా ప్రారంభించబడింది.
సాంకేతికతను ఉపయోగించుకొని బీహార్ మరియు జార్ఖండ్ రాష్ట్రాలలోని వ్యవసాయం, పశు మరియు అటవీ సంపదను అభివృద్ధి చేయడం ఈ విశ్వవిద్యాలయం ప్రధాన లక్ష్యం. అంతేకాకుండా, గిరిజన మరియు ఇతర వెనుకబడిన తరగతుల వారి ఆర్థికాభివృద్ధికి కావలసిన కార్యకలాపాలను విద్య, పరిశోధనల ద్వారా నిర్వహిస్తున్నది.
రాంచీ - పట్రారు రోడ్డులో ఆధునిక ప్రాంగణంతో ఉన్న ఈ విశ్వవిద్యాలయం బిర్సా ముండా విమానాశ్రయం నుండి 17 కిలోమీటర్ల దూరంలో, రాంచీ రైల్వేస్టేషన్ నుండి 13 కిలోమీటర్ల దూరంలో ఉంది. ఇందులో తొమ్మిది బాలుర మరియు ఐదు బాలికల హాస్టళ్లు ఉన్నాయి.
అరం కచ్చాతూరియన్ గృహ సంగ్రహాలయం
అరం కచ్చాతూరియన్ గృహ సంగ్రహాలయం (అర్మేనియన్:Արամ Խաչատրյանի տուն-թանգարան)  1982వ సంవత్సరంలో ఆర్మేనియా రాజధాని యెరెవాన్ లో ప్రారంభమైంది. దీనిని ఆర్మేనియా స్వరకర్త, కళాకారుడు,  అంకితం ప్రదర్శన అర్మేనియన్ స్వరకర్త యొక్క వ్యక్తిగత కళాఖండాలు, అలాగే సృజనాత్మక అధ్యయన పరిశోధకుడైన అరం కచ్చాతూరియన్ కు అంకితం చేశారు.
ఈ సంగ్రహాలయాన్ని నిర్మించాలనే ఆలోచన 1970వ సంవత్సరంలో వచ్చించి, ఈ డిజైనులో స్వయంగా కచ్చాతూరియన్ పాల్గొన్నారు. ఈ స్వరకర్త తన మాన్యుస్క్రిప్ట్స్, ఉత్తరాలు, పియానో, వివిధ వస్తువులను మరియు వ్యక్తిగత బహుమతులు ఒక సంస్థకు స్వచ్ఛందంగా ఇచ్చారు. ఈ కట్టడాన్ని కచ్చాతూరియన్ యెరెవాన్ వచ్చినప్పుడు నివసించే ఇంటిని విస్తరించి నిర్మించారు. దీనిని ఆర్కిటెక్టు అడ్వార్డ్ అల్తున్యన్  ఒక  సంగ్రహాలయంగా  తీర్చిదిద్దారు. దీని వ్యవస్థాపక డైరెక్టరు గొహార్ హారుతున్యన్,  చాకచెక్యంతో వివిధ స్పాన్సర్లు మరియు లబ్ధిదారులు మద్ధతుతో ఈ కట్టడాన్ని కచ్చాతూరియన్ సంబంధించిన కళాకండాలతో పూర్తి చేయగలిగారు. ఈనాడు ఆర్మైన్ గ్రిగోర్యాన్ యొక్క డైరెక్టర్షిప్పులో సంగ్రహాలయం ఎంతో అభివృద్ధి చెందుతుంది.
ఈ బహుల-అంతస్తుల భవనంలో ఒక ఆకర్షించే కాంసర్టు హాలు (దీనిలో కాంసర్టు-గ్రాండ్ బెచ్స్టైన్ పియానో)  లోనే సాధారణ సంగీత  కచేరీలు జరిగేవి. ఇక్కడ ఒక పెద్ద సీ.డిల సేకరణ మరియు  వైలిన్లను రెపేరుచేసి,  తయారు చేసే వ్యవస్థ ఉన్నవి. ఈ సంగ్రహాలయంలో ఆర్మేనియన్ల  మ్యుజీషియన్లు మరియు కంపోజర్లుకు  చెందిన లెంకలు ఆర్మేనియా సాహిత్యానికి ఎంతో తోడ్పడ్డాయి.  ఇక్కడ అనేక పుస్తకములు కూడా ఉన్నవి.
ఈ గృహ సంగ్రహాలయం 3 జరోబ్యాన్ వీధి (ఆఫ్ మార్షల్ బగ్రమ్యాన్ అవెన్యూ), యెరెవాన్ 0009 లో ఉన్నది.
ఎరెబుని సంగ్రహాలయం
ఎరెబుని సంగ్రహాలయం (అర్మేనియన్:Էրեբունի թանգարան) 1968 వ సంవత్సరంలో ఏర్పడింది. ఈ సంగ్రహాలయాన్ని యెరెవాన్ యొక్క 1750వ వార్షికోత్సవాన్న ప్రారంభించాలనుకున్నరు. ఈ సంగ్రహాలయం అరిన్ బెర్డ్ పర్వతం క్రింద ఉంటుంది, అదే పర్వతంపైన రెర్బుని ఉరేర్షియన్ కోట క్రీ.పూ. 782 నుండి ఉంది. ఈ కోటను త్రవ్వి, కొన్ని నిర్మాణభాగాలను రీన్ఫోర్స్ చేసి దానిని ఒక బహిరంగ సంగ్రహాలయంగా మార్చారు.
ఒక కునీఫార్ం ప్రకారం ఈ నగరాన్ని యురార్టాకు చెందిన అర్గిష్టి 1 చక్రవర్తి క్రీ.పూ. 782 వ సంవత్సరంలో నిర్మించారు. కోటలోని ఎక్కువ భాగాన్ని ఇటుక రాళ్ళతో నిర్మించారు. ఈ కోటను చుట్టుకొని ద్వారా బలమైన గోడలు ఉన్నవి, కొన్ని ప్రదేశాల్లో వాటిని మూడు వరుసలుగా నిర్మించారు. ఖల్ది అనే దేవుని యొక్క గుడి ఇక్కడున్నటివంటి ఒక ముఖ్యమైన ప్రదేశం. ఆలయ గోడలను ఎన్నో ఫ్రెస్కోలతో అలంకరించారు. పురావస్తు పరిశోధనా శాఖ అధికారులు ఇక్కడ ఎన్నో పెద్ద కరాసులను (మధ్యాన్ని నిల్వచేసే మైదానాలను) భూగర్భంలో కనుగొన్నారు. సెరామిక్స్, కుమ్మరుల యొక్క చక్రాలు మరియు రోజువారీ జీవితంలో వారు ఉపయోగించే ఇతర వస్తువులను కూడా త్రవ్వకాల సమయంలో కనుగొన్నారు. ఇక్కడ అనేక రకములైన కళాఖండాలు, సప్స్, జాడిలు, కాంస్య కంకణాలు, గాజు, గోమేధికం పూసలు మరియు అనేక ఇతర వస్తువులు ఈ కోటలోని నివాసితుల యొక్క అభిరుచులను మరియు అలవాట్లు తెలియజేస్తున్నయి. 12,235 వస్తువులను ప్రదర్శించే సంగ్రహాలయ భవనాన్ని ఆర్కిటెక్టులు బఘ్దశార్, ష్మవన్ మరియు శిల్పి ఎ.హరుతునియన్ డిజైన్ చేశారు. ఈ సంగ్రహాలయనికి షెంగావిత్ మరియు కర్మిర్ లలో 5,288 మరియు 1,620 ప్రదర్శనలతో రెండు శాఖలు ఉన్నవి.
ఈ సంగ్రహాలయానికి గాగిక్ గ్యుర్జ్యాన్ డైరెక్టరుగా 2009 వ సంవత్సరం నుండి పనిచేస్తున్నారు.
కోమిటాస్ సంగీత చాంబరు
కోమిటాస్ సంగీత చాంబరు (అర్మేనియన్:Կոմիտասի անվան կամերային երաժշտության տուն ("కోమిటాసి అంవన్ కమేరాయిన్ యెరఝ్ష్టుత్యాన్ తున్") ) ఒక కచేరీ హాలు. ఇది ఆర్మేనియా రాజధాని యెరెవాన్ లోని ఇసహక్యాన్ వీధి, సర్కులర్ పార్కు, కెంట్రాల్ జిల్లాలో ఉన్నది. దీనిని కళాకారుడు స్టీపన్ క్యుర్కుచ్యాన్ డిజైన్ చెయ్యగా, ఇంజినీరు ఎడ్యుర్డ్ ఖజ్మల్యన్ నిర్మించారు.
ఈ భవనాన్ని అక్టోబరు 1977వ సంవత్సరంలో ప్రారంభించారు.
దీనిని నగరంలోని చారిత్రక మరియు సాంస్కృతిక స్మారక చిహ్నాల జాబితాలో చేర్చారు.
ఈ భవనాన్ని ఆర్మేనియాలోని మూడు-నావ్ బాసిలికా చర్చిని మూలంగా తీసుకుని నిర్మించారు. ఈ నిర్మాంణంలోని ఒక హాలు సీట్లకు, స్టేజీకి మధ్య ఎటువంటి దృశ్య పరిమితులు లేకుండా ఉంటుంది. ఇది సంగీతకారులకు మరియు ప్రేక్షకుల మధ్య పూర్తి అతివ్యాప్తి ప్రదేశాన్ని తయారుచేస్తుంది. కోమిటాస్ సంగీత చాంబరులో ఉన్నటువంటి ఒక సంగీత వస్తువు, యు.ఎస్.ఎస్.ఆర్ వాదుతున్నటువంటి వాటిలో ఒక్కటి. దీనిని నెదర్లాండ్స్ లో 17 వ దశాబ్దపు బారోక్ సంగీతాన్ని ఆధారంగా తీసుకుని తయారుచేశారు. దీనిలో 4000 పైపులు ఉన్నాయి. దీనిని మొదట 1979వ సంవత్సరం లో పొందుపరిచినా తరువాత 2007 వ సంవత్సరంలో రెనోవేట్ చేశారు.
భవన బాహ్య గోడలను సంప్రదాయ అర్మేనియన్ ఆభరణాలతో అలంకరించారు. సంగీత హాలు పెరడులో ఒక పెద్ద నీటి కొలను ఉంటుంది.
2003 వ సంవత్సరం లో, ఇవాన్ ఐవజోవస్కై (యూరి పెట్రోస్యాన్ రూపొందించినది) సంగీతం చాంబరు దగ్గరలో నిర్మిచారు.
పరోన్యాన్ హాస్య సంగీత థియేటరు
అధికారికంగా హకోబ్ పరోన్యాన్ రాష్ట్ర సంగీత హాస్య థియేటరు, యెరెవాన్ రాజధాని ఆర్మేనియా లోని ప్రముఖ థియేటర్లులో ఒకటి, దీనిని 1941వ సంవత్సరంలో ప్రారంభించారు. ఇది కెంట్రాన్ జిల్లాలో రిపబ్లిక్ స్క్వేర్ సమీపంలోని వజ్గెన్ సర్గస్యాన్ వీధిపై ఉన్న. దీనిని పశ్చిమ ఆర్మేనియాలోని ప్రఖ్యాత సెటైరిస్త్ హగోప్ బరొనియన్ (తూర్పు ఆర్మేనియాలో హకోబ్ పరోన్యన్ గా ఉచ్చారిస్తారు).
ఈ థియేటరును 1942 జూన్ 22లో ప్రారంభించారు. ఇక్కడి మొదటి కళాత్మక దర్శకుడు షారా తల్యాన్. అనేక ప్రసిద్ధ వ్యక్తులు ఈ థియేటరులో పనిచేశారు, వారిలో అర్తెమీ అయ్వజ్యన్, వర్ధన్ అజేమియన్, మైకేల్ అరుత్చియన్, కర్ప్ ఖచ్వంక్యన్, స్వెత్లానా గ్రిగోర్యన్, ఆర్మెన్ ఎల్బక్యన్, యెర్వాండ్ గజంచ్యాన్ కూడా ఉన్నరు.
ఈ సంగీత హాస్య థియేటరు ఆర్మేనియా, జార్జియా, ఇరాన్, ఇంగ్లాండ్, సమ్యుక్త రాష్ట్రాలలో జరిగిన అంతర్జాతీయ థియేటరు పండుగలలో పాల్గొన్నారు.
ఫిబ్రవరి 2009, ఉత్తమ ఆర్మేనియన్ ప్రదర్శన అవార్డు "అర్తవాడ్ ను 2009" పండగలో యెరెవాండ్ గజంచ్యాన్ కు ఇవ్వబడింది, అతను ఈ థియేటరుకు కళాత్మక డైరెక్టర్ 1993 నుండి పనిచేస్తున్నారు.
డప్పు ప్రకాశ్‌
డప్పు ప్రకాశ్‌ నక్సలైటు ఉద్యమ కళాకారుడు, ప్రజా గాయకుడు. అతను ‘పల్లె పల్లెన దళిత కోయిల’ అంటూ కలేకూరి ప్రసాద్‌ గీతాలకు తన గొంతుతో జీవం పోస్తూ ప్రజలను చైతన్యవంతుల్ని చేసిన కళాకారుడు.
ప్రకాశ్‌ స్వస్థలం తెలంగాణలోని కొత్తగూడెం. ప్రకాశ్‌ అసలు పేరు నలుగోలు శ్రీనివాసరావు. 1985లో నక్సలైట్‌ ఉద్యమం కోసం కృష్ణా జిల్లాకు వెళ్లాడు. ప్రజా గాయకుడు గద్దర్‌ పాల్గొన్న సభలో ఆయనతో కలసి పాట పాడాలనుకున్నాడు. కానీ ఆయన తనను వేదిక నుంచి దించేయటంతో అవమాన భారంతో రగిలిపోయాడు. ఆ కసితో కుమారక్క నుంచి ఒగ్గుకథలు, డప్పు రమేశ్‌ను చూసి డప్పు వాయించటం నేర్చుకున్నాడు. దళితులపై ఎక్కడ ఘోరం జరిగిందని తెలిసినా ప్రత్యక్షమైపోయి.. తన పాట, డప్పుతో ప్రజల్ని చైతన్యవంతం చేసేవాడు. ఈ క్రమంలో కారంచేడు, చుండూరు సహా ఉమ్మడి ఆంధ్రప్రదేశ్ లో డప్పు ప్రకాశ్‌గా పేరు సంపాదించాడు.
2017 ఏప్రిల్ 1 న ఏపీలోని గుంటూరు జిల్లా తెనాలిలోని ఓ దుకాణం మెట్లపై ఆదివారం ప్రకాశ్‌ విగతజీవిగా పడి ఉండటాన్ని గుర్తించిన స్థానికులు గుర్తించారు.
బిర్సా ముండా విమానాశ్రయం
బిర్సా ముండా విమానాశ్రయం (Birsa Munda Airport) జార్ఖండ్ రాష్ట్రం రాంచీలో ఉన్న విమానాశ్రయం. ముండా జాతికి చెందిన వ్యక్తి, భారతీయ అటవీ జాతుల స్వాతంత్ర్య సమరయోధుడు, జానపద నాయకుడైన బిర్సా ముండా పేరు దీనికి పెట్టడం జరిగింది. ఇది ఎయిర్ పోర్టు అథారిటీ ఆఫ్ ఇండియా ఆధీనంలో ఉన్న ఈ విమానాశ్రయం రాంచీ నగర కేంద్రానికి సుమారు 5 కిలోమీటర్ల (3.1 మైళ్ళ) దూరంలో ఉంది. ఈ విమానాశ్రయ విస్తీర్ణం 1568 ఎకరాలలు, అయితే ఎయిర్ పోర్టు అథారిటీ ఆఫ్ ఇండియా నియంత్రణలో 546 ఎకరాల (221 హెక్టార్ల) విస్తీర్ణం మాత్రమే ఉంది. ఏటా 1.5 మిలియన్ ప్రయాణీకులు రాకపోకలు సాగిస్తున్న ఈ విమానాశ్రయం ప్రతి భారతదేశంలో 28వ రద్దీగా ఉండే విమానాశ్రయం.
బిర్సా ముండా విమానాశ్రయంలోని ఇంటిగ్రేటెడ్ ప్రయాణీకుల టెర్మినల్ భవనంను 2013, మార్చి 24న అప్పటి పౌర విమానయాన మంత్రి అజిత్ సింగ్ ప్రారంభించారు.
19,600 చదరపు అడుగుల విస్తీర్ణంతో రూ. 138 కోట్ల వ్యయంతో నిర్మించింన ఈ టెర్మినల్ భవనంలో రెండు ఏరో-వంతెనలు మరియు ఆరు ఎస్కలేటర్లు ఉన్నాయి. ఇక్కడ ఉపయోగించే పరికరాలన్ని చైనా, జర్మనీ మరియు సింగపూర్ నుండి దిగుమతి చేయబడ్డాయి. ఒకే సమయంలో 500 దేశీయ మరియు 200 అంతర్జాతీయ ప్రయాణీకులు ఈ విమానాశ్రయంలో ఉండవచ్చు.
2013, మార్చిలో ఇక్కడ విమానయాన టర్బైన్ ఇంధన పన్ను 20% నుండి 4% వరకు తగ్గించబడడంతో ఇక్కడికి ఎక్కువ విమానాలు రావడానికి ఆసక్తి చూపిస్తున్నాయి. రెండు కొత్త ఏరోబ్రిడ్జిలను 
నిర్మించడానికి మరియు రన్ వేను విస్తరించబడానికి ఎయిర్ పోర్టు అథారిటీ ఆఫ్ ఇండియా ప్రయత్నాలు చేస్తుంది.
2017, ఫిబ్రవరిలో జార్ఖండ్ ముఖ్యమంత్రి రఘుబార్ దాస్ కార్గో టెర్మినల్ ను ప్రారంభించారు. ఈ టెర్మినల్ రోజువారీ 50 MTల కార్గోను నిర్వహించగలుతుంది. ఇందులో పేలుడు ప్రదార్థాల గుర్తింపు పరికరాలు, సరుకు ఎక్స్-రే యంత్రాలు, హార్డువేరు భద్రతా యంత్రాలు మరియు సిసిటీవి కెమెరాలు ఉన్నాయి.
జలాంతర్గామి నుండి ప్రయోగించే బాలిస్టిక్ క్షిపణి
జలాంతర్గాముల నుండి ప్రయోగించడానికి వీలయ్యే బాలిస్టిక్ క్షిపణిని జలాంతర్గామి నుండి ప్రయోగించే బాలిస్టిక్ క్షిపణి అంటారు. ఈ క్షిపణుల ఆధునిక రూపాలు మిర్వ్  సామర్థ్యం, అణు సామర్థ్యమూ కలిగి ఉంటాయి. మిర్వ్ సామర్థ్యంతో ఒకే ఒక్క క్షిపణి ప్రయోగంతో అనేక లక్ష్యాలను ఏక కాలంలో ఛేదించగలిగే అవకాశం ఉంటుంది. జలాంతర్గామి నుండి ప్రయోగించే క్రూయిజ్ క్షిపణుల కంటే ఇవి విభిన్నంగా ఉంటాయి.
ఇవి ఖండాంతర బాలిస్టిక్ క్షిపణుల (5,500 కి.మీ. పైబడిన పరిధి) లాగానే పనిచేస్తాయి. చాలా సందర్భాల్లో ఈ రెండు రకాల క్షిపణులు కూడా ఒకే క్షిపణి కుటుంబానికి చెంది ఉంటాయి.
బాలిస్టిక్ క్షిపణి జలాంతర్గాములు అణుపాటవం గల దేశాలకు వ్యూహాత్మకంగా చాలా ముఖ్యమైనవి. ఇవి నిఘా ఉపగ్రహాల కంటబడకుండా ఉంటూ, తమ అణ్వాయుధాలను ప్రయోగించగలవు. శత్రుదేశాల అణుదాడిలో నేలపై ఉండే అణ్వాయుధాలన్నీ నాశనమైనా, ఈ తొలిదాడిని తప్పించుకుని, విధ్వంసకమైన ప్రతిదాడి చేసే సామర్థ్యాన్ని ఇవి కలిగి ఉంటాయి. దీంతో, ఏమాత్రం సందేహం వచ్చినా అణ్వాయుధాలను ప్రయోగించేందుకు సిద్ధంగా ఉండాల్సిన అవసరం, తత్కారణంగా ప్రమాదవశాత్తూ అణుయుద్ధం మొదలయ్యే అవకాశం తొలగి పోయింది. ఎంతో నిశ్శబ్దంగా ఉండే ఈ జలాంతర్గాములపై, ఎంతో కచ్చితత్వం గల క్షిపణులను మోహరించడం ద్వారా, శత్రుదేశ తీరానికి దగ్గరగా వెళ్ళి, తక్కువ ఎత్తు గల బాలిస్టిక్ పథంలో క్షిపణిని ప్రయోగించి, తొలిదాడి జరిగిన తరువాత అతి తక్కువ సమయంలో, అత్యంత కచ్చితత్వంతో ప్రతిదాడిని చెయ్యవచ్చు. అలాగే ఈ ప్రతిదాడి ద్వారా శత్రుదేశపు రాజకీయ, సైనిక నాయకత్వాన్ని పూర్తిగా నిర్మూలించగలిగే సామర్థ్యమూ వీటికి ఉంది.
జలాంతర్గామి నుండి ప్రయోగించే బాలిస్టిక్ క్షిపణులు (గత, ఇప్పటి, అభివృద్ధిలో ఉన్న) ఇవి:
కొన్ని రష్యా జలాంతర్గామి నుండి ప్రయోగించే బాలిస్టిక్ క్షిపణులను ఉపగ్రహ వాహకనౌకలుగా మార్చారు.
హోవ్హాన్నెస్ తుమాన్యెన్ తోలుబొమ్మల థియేటరు
అధికారికంగా యెరెవాన్ రాష్ట్ర తోలుబొమ్మల థియేటరు పేరును హోవ్హన్నెస్ తుమన్యన్ (అర్మేనియన్:Երևանի Հովհաննես Թումանյանի անվան Պետական Տիկնիկային Թատրոն ("యెరెవని హోవ్హన్నెస్ తుమన్యాని అంవన్ పెటకాన్ టిక్నికాయిన్ టాట్రన్") ) గా నామకరించారు. ఇది యెరెవాన్ లోని  ఒక తోలుబొమ్మ థియేటరు. దీనిని 1935 జూన్ 1వ తేదీన దర్శకుడు సోఫియా బెజన్యాన్, చెత్రకారుడు గెవార్గ్ అరకెల్యాన్, నటులు పావ్లోస్ మరియు అరక్సియా అరబ్యాన్ లు ప్రారంభించారు. ఈ థియేటరు యొక్క మొదటి డైరెక్టరు వరియా స్టెఫన్యన్. తరువాత 1938 లో, థియేటర్ నామకరణం చేయబడింది. తరువాత థియేటరు పేరును హోవ్హాన్నెస్ తుమన్యాన్ కు మార్చారు.
1950-1957 మధ్య కాలంలో థియేటరును మూసివేశారు. అయితే, 1957 జూలై 27న, థియేటరును పునఃప్రారంభించారు అప్పుడు యెరెవాండ్ మనర్యన్ డైరెక్టరు అయ్యారు. 1975 నుండి ఈ థియేటరు ప్రస్తుతం ఉన్న ప్రదేశం నుండి తన కార్యకలాపాలను సాగిస్తుంది.
ఈ థియేటరు యొక్క ప్రస్తుత మేనేజర్ మరియు ఆర్ట్ డైరెక్టర్ థియేటరు రుబెన్ బబయాన్.
పవ్లోస్ బొరోయాన్ పేరిట నామాంతరం వచ్చిన తోలుబొమ్మల సంగ్రహాలయానికి ఇది నిలయం.
యెరెవాన్ మాల్
యెరెవాన్ మాల్ (అర్మేనియన్:Երևան Մոլ) ఆర్మేనియా రాజధాని యెరెవాన్ లోని అర్షకున్యత్స్ అవెన్యూ పైన ఉన్న ఒక షాపింగ్ మాల్. ఇది 2014 వ సంవత్సరంలో ప్రారంభమైంది, విస్తీర్ణ స్థలం, దుకాణాల సంఖ్య ప్రకారం చూసుకుంటే ఇది ఆర్మేనియా లోని అతిపెద్ద మాల్..
విచర్రెఫోర్  హైపర్ మార్కేట్ ను 2015 మార్చి 11 వ తేదీన ప్రారంభించారు.
కినోపార్కు, ఆర్మేనియా ఉన్న అత్యంత ఆధునిక మరియు వినూత్న సినిమా థియేటరు. కెప్టెన్ కిడ్స్ ట్రెజర్ ఐలాండ్, ఆర్మేనియా లోని అతిపెద్ద ఇండోర్ ఎంటర్టైన్మెంట్ సెంటరులు యెరెవాన్ లో ఉన్నవి.
యెరెవాన్ మాల్ షాపింగ్ సెంటరు ఫెబ్రవరీ 20, 2014 వ తేదీన ప్రెసిడెంటు సెర్ఝ్ సర్గస్యాన్ సమక్షంలో ప్రారంభించబడింది. ఈ ప్రాజెక్టును 2010వ సంవత్సరం చివరిలో ప్రారంభించారు. ఈ సెంటర్ 59,00 చదరపు మీటర్లలో విస్తరించి, 125 దుకాణాలను కలిగి ఉంటుంది.
2014 లో కెప్టెన్ కిడ్స్ ట్రెజర్ ఐలాండ్, ఆర్మేనియాలోని అతిపెద్ద ఇండోర్ ఎంటర్టైన్మెంట్ సెంటరును యెరెవాన్ మాల్ లో ప్రారంభించారు.
2015 వ సంవత్సరంలో, మొట్టమొదటి మరియు ఏకైక కర్రెఫోర్ హైపర్మార్కెట్టును యెరెవాన్ మాల్ లో ప్రారంభించారు. కర్రెఫోర్ ఆర్మేనియాలో " ప్రతి రోజూ తక్కువ ధరలు" అనే నినాదంతో తన వ్యాపారాన్ని ప్రారంభించింది. కర్రెఫోర్ ఒక కొత్త సంస్కృతిని రిటైల్ వ్యాపార రంగానికి పరిచయం చేసింది. ఇది ఆర్మేనియాకు చౌకధర మరియు నాణ్యత గల వస్తువులను పరిచయం చేసింది.
2015 లో, కినోపార్క్ మల్టీప్లెక్స్ సినిమా థియేటరును యెరెవాన్ మాల్ లో ప్రారంభించారు.
డిసంబరు 2015 ముగింపు నాటికి, యెరెవాన్ మాల్ తన యాప్ ను ఐ.ఓ.ఎస్ మరియు ఆండ్రాయిడ్ స్మార్ట్-ఫోన్లలో విడుదలచేశారు. ఇలాంటి అపికేషను ఆర్మేనియాలోనే మొట్టమొదటిది, ఇది జరుగుతున్న దుకాణ లావాదేవీల గురించి ప్రజలకు తెలియజేసింది. ఎన్నో ఫీచర్లు ఉన్న ఈ మొబైల్ యాప్ నుండి కినోపార్కు థియేటరులో సినిమా టికెట్టులు కొనుక్కోవచ్చు.
2016 వ సంవత్సరంలో యెరెవాన్ మాల్ క్లబ్ కార్డ్ ప్రాజెక్ట్ అనే కస్టమర్ రాయల్టీ ప్రోగ్రామును మొదలుపెట్టారు. ఇది ఆర్మేనియాలో అతిపెద్ద ప్రాజెక్టు అవడమే కాక రిటైల్ రంగంలో ఒక కొత్త విధానాన్ని తయారుచేసింది. మొదటి క్లబ్ కార్డ్ లాట్టరీను జనవరి 27 న ఏర్పరిచారు, అందులో వందల యాక్టివ్ కార్డ్ యూసర్స్ కు బహుమతులు వచ్చాయి. వాటిలో మిని కూపర్ లక్సరీ కారు కూడా ఉన్నది.
2016 వ సంవత్సారంలో యెరెవాన్ మాల్ లో ఆర్మేనియాలోని ఏకైక మాంగో మాన్ ను ప్రారంభించారు.
2015 డిసెంబరు 2 న ఈ మాల్ లో కినోపార్కు థియేటరు ను ప్రారంభించారు. కినోపార్కు 4కె అల్ట్రా హెచ్.డి. క్వాలిటీ ప్రొజెక్టరును, డాల్బి ఆట్మోస్ సౌండు ఉన్న ఆరు అత్యుత్తమ నాణ్యత ఉన్న హాళ్ళను తీసుకున్నారు. వీటిలో ఒక హాల్ ప్రీమియం, దానిలో 30 సెల్ఫ్-కంట్రోల్డ్ సీట్లు ఉన్నవి..
ఈ మాల్ లో అనేక కెఫేలు మరియు 20 ఆపరేటర్లను కలిగిన ఒక పెద్ద ఫుడ్-కోర్టు ఉన్నవి. అక్కడ ప్రపంచంలోని 12 రకాల వంటకాలు ఉన్నవి.
యెరెవాన్ మాల్ లో అనేక దుకాణాలు ఉన్నవి, అవి:
వైరా రిజర్వాయర్
వైరా రిజర్వాయర్ తెలంగాణ రాష్ట్రం, ఖమ్మం జిల్లా, వైరాగ్రామంలోని వైరా నదిపై నిర్మించిన ఆనకట్ట. పొడవు 1,320 అడుగులు పొడవున్న ఈ ఆనకట్ట నుండి ప్రస్తుతం ఈ రిజర్వాయర్ నుంచి ఆరు మండలాలకు తాగునీరు, 25వేల ఎకరాలకు సాగునీరు అందుతోంది.
1930లో నిర్మించిన ఈ రిజర్వాయర్ భారతదేశం యొక్క మాజీ రాష్ట్రపతి డాక్టర్ శ్రీ సర్వేపల్లి రాధాకృష్ణన్ చే ప్రారంభించబడింది.
ఈ రిజర్వాయర్ నుండి చుట్టూ ఉన్న ఎనిమిది మండలాలకు త్రాగునీరు అందడంతోపాటూ వందల హెక్టార్ల భూమికి సాగునీరు అందుతుంది.
పచ్చని కొండలతో ప్రసిద్ధి చెందిన ఈ రిజర్వాయర్ చేపలు పట్టడానికి అనువుగా ఉంటుంది. వర్షాకాలంలో రిజర్వాయర్‌ నిండినపుడు పర్యాటకులు అధికసంఖ్యలో వచ్చి ఇక్కడి ప్రకృతి అందాలను ఆస్వాదిస్తారు.
బీహార్ సంపర్క్ క్రాంతి ఎక్స్‌ప్రెస్
బీహార్ సంపర్క్ క్రాంతి ఎక్స్‌ప్రెస్  బీహార్ రాష్ట్రంలో గల దర్భాంగా నుండి దేశ రాజధాని ఢిల్లీ ల మధ్య నడిచే సంపర్క్ క్రాంతి ఎక్స్‌ప్రెస్.ఈ రైలు చాప్రా,గోరఖ్పూర్,లక్నో,కాన్పూర్ ల మీదుగా ప్రయాణిస్తూ న్యూఢిల్లీ రైల్వే స్టేషన్ ను చేరుకుంటుంది.
బీహార్ సంపర్క్ క్రాంతి ఎక్స్‌ప్రెస్  బీహార్ రాష్ట్రంలో గల దర్భాంగా నుండి ప్రతిరోజు ఉదయం 08గంటల 35నిమిషాలకు 12565 నెంబరుతో బయలుదేరి హజీపూర్,చాప్రా,గోరఖ్పూర్,లక్నో,కాన్పూర్ ల మీదుగా ప్రయాణిస్తూ న్యూఢిల్లీ రైల్వే స్టేషన్ ను మరుసటి రోజు ఉదయం 05గంటల 30నిమిషాలకు చేరుకుంటుంది.
తిరుగు ప్రయాణంలో బీహార్ సంపర్క్ క్రాంతి ఎక్స్‌ప్రెస్ ప్రతిరోజు న్యూఢిల్లీ రైల్వే స్టేషన్ నుండి 12566 నెంబరుతో మధ్యహ్నం 02గంతల 15నిమిషాలకు బయలుదేరి మరుసటి రోజు ఉదయం 11గంటల 15నిమిషాలకు దర్భాంగా చేరుకుంటుంది.
బీహార్ సంపర్క్ క్రాంతి ఎక్స్‌ప్రెస్ కు దర్భాంగా నుండి సమస్తిపూర్ జంక్షన్ వరకు సమస్తిపూర్ లోకోషెడ్ ఆధారిత WDM-3D/WDP-4D డీజిల్ ఇంజన్ ను,అక్కడినుండి న్యూఢిల్లీ రైల్వే స్టేషన్ వరకు ఘజియాబాద్ లోకోషెడ్ అధారత WAP-7 ఇంజన్ ను ఉపయోగిస్తున్నారు.
బీహార్ సంపర్క్ క్రాంతి ఎక్స్‌ప్రెస్  లో 4జనరల్ భోగీలు,13స్లీపర్ క్లాస్ భోగీలు,1మూడవ తరగతి ఎ.సి భోగీ,1 రెండవ తరగతి ఎ.సి భోగీ,2 మొదటి తరగతి ఎ.సి భోగీలు,1పాంట్రీకార్ లతో కలిపి మొత్తం 24 భోగీలుంటాయి.
వేమూరి ఆంజనేయశర్మ
వేమూరి ఆంజనేయశర్మ ( 2017 అక్టోబరు 24 - 2003 మే 6) తెలుగు రచయిత.
వేమూరి ఆంజనేయశర్మ ఆంధ్రప్రదేశ్ రాష్ట్రంలోని ప్రకాశం జిల్లాకు చెందిన ఈదుమూడి గ్రామంలో వేమూరి వెంకటేశ్వర్లు, రాఘవమ్మ దంపతులకు 1917 అక్టోబరు 24న జన్మించాడు. అతని తాతకు 300 ఎకరాల వ్యవసాయభూమి ఉండేది. అతని తాత నీలిమందు వ్యాపారం చేసేవాడు. వ్యాపారంలో నష్ఠం వచ్చినందున వారి కుటుంబం గుంటూరు జిల్లాలోని కూచిపూడికి వలస పోయింది. వ్యాపారంలో నష్ఠం వల్ల వారికుటుంబం పేదరికంలో ఉండేది. శేషయ్య గారు ఆంజనేయ శర్మకు పౌరోహిత్యంలో శిక్షణనిచ్చాడు. అతను సంస్కృతాన్ని అభ్యసించుటకు వెంకటప్పయ్య శాస్త్రి నుండి "రఘువంశం"ను నేర్చుకున్నాడు. శేషయ్యగారి నుండి "స్మార్తము" అభ్యసించాడు. తరువాత అతను వరాహపురానికి చెందిన లక్ష్మీనరసింహశాస్త్రి వద్ద మూడేళ్ళపాటు శిష్యరికం చేసాడు. అతను వరాహపురానికి దగ్గరలో ఉన్న వేమూరు గ్రామానికి వెళ్ళీ " తర్క శాస్త్రం", "నిషాద కావ్యం" లను కూరుగంటి వెంకటరమణ శాస్త్ర వద్ద అభ్యసించాడు. ఆ కాలంలో అతను రోజుకొక బ్రాహ్మణ కుటుంబంలో భోజనం చేసి జీవనాన్ని సాగించాడు.
On 6 May 2003, Shri Anjaneya Sarma died. To remember the fond memory of Shri Anjaneya Sarma and to take forward his legacy, his entire family came together to create "Shri Vemuri Anjaneya Sarma Smarak Trust" and have since year on year on the occasion of Shri Anjaneya Sarma birth anniversary of Maha Navami recognised people with their contribution in the field of Hindi Literature, Telugu Literature and Theatre. Over the last decade around 40 achievers have been recognized for their contribution in these fields.
హుబెర్ట్ సెసిల్ బూత్
హుబెర్ట్ సెసిల్ బూత్ ( జూలై 4, 1871 - జనవరి 14, 1955 ) పవర్డ్ వాక్యూమ్ క్లీనర్లని కనిపెట్టిన ఒక ఆంగ్ల శాస్త్రవేత్త. .ఈయన ఫెర్రిస్ చక్రాలు, సస్పెన్షన్ వంతెనలు మరియు కర్మాగారాలకు రూపకల్పన చేశాడు. ఈయన బ్రిటీష్ వాక్యూమ్ క్లీనర్ అండ్ ఇంజనీరింగ్ కంపెనీకి  చైర్మన్ గా  మరియు మేనేజింగ్ డైరెక్టర్ గా పనిచేశాడు.
రడిస్సన్ బ్లూ హోటల్, యెరెవాన్
రడిస్సన్ బ్లూ హోటల్ (అర్మేనియన్:Ռեդիսոն Բլու Հոթել Երևան), ఆర్మేనియా రాజధాని యెరెవాన్ లో ఉన్న ఒక 5-స్టార్ ఉన్నతమైన లగ్జరీ హోటల్. దీని కార్యకలాపాలు రడిస్సన్ హోటల్స్ కింద రడిస్సన్ బ్లూ బ్రాండ్ తరపున జరుగుతాయి. ఈ హోటల్ని 2005 లో మొదటిగా  గోల్డెన్ ప్యాలెస్ యెరెవాన్ గా ప్రారంభించారు. తరువాత, 2014 మరియు 2016 మధ్య హోటలును పూర్తిగా పునరుద్ధరించి  విస్తరించారు. దీనిని చివరకు 2016 జూలైలో రేడిసన్ బ్లూ హోటల్, యెరెవాన్ గా పునఃప్రారంభించారు.
ఈ హోటల్ కనాకర్-జేత్యున్ జిల్లాలోని 2/2 లిబర్టీ అవెన్యూ పై ఉన్నది. ఇది యెరెవాన్ కోన మెట్లదారి దగ్గర విక్టరీ పార్కులో ఉంది.
31 మే 2005 న, గోల్డెన్ ప్యాలెస్ హోటల్ ను ప్రారంభించారు, ఇది యెరెవాన్ విక్టరీ పార్కులో ఒక భాగాన్ని ఆక్రమించింది. ఈ హోటల్ ను నిర్మించడానికి దాదాపుగా వెయ్యి చెట్లను తొలగించారు. ప్రారంభోత్సవ సమయంలో, ఈ హోటల్ లో 66 అతిథి గృహాలు ఉన్నాయి. హోటల్ ప్రారంభోత్సవ కార్యక్రమంలో అప్పటి ప్రెసిడెంటు రాబర్ట్ కొచారిన్ హాజరయ్యారు.
2014 వ సంవత్సరంలో, పునరుద్ధరణ మరియు విస్తరణ పనుల కోసం హోటల్ ను తాత్కాలికంగా మూసివేయబడింది. జూలై 2016 12 వ తేదీన, పునర్నిర్మించిన హోటల్ ను రడిస్సన్ బ్లూ హోటల్ పేరుతో పునఃప్రారంభించారు, దాని పనితీరును రడిస్సన్ హోటల్స్ సంస్థ పరివేక్షిస్తుంది. యారేవాన్ మేయరు తారోన్ మార్గారియన్ తో కలిసి ప్రెసిడెంట్ సెర్జ్ సర్గ్సయన్ ప్రారంభ వేడుకకు హాజరయ్యారు.
హోటల్ లో 142 అతిథి గృహాలు ఉన్నవి, వీటిలో 19 సూట్లు (రాయల్, ప్రెసిడెన్షియల్ మరియు అంబాసిడర్ సూట్లు). ఈ హోటల్ లో 6 సమావేశ మందిరాలు, ఒక ఆరోగ్య మరియు స్పా సెంటరు, ఒక ఇండోర్ స్విమ్మింగ్ పూల్ మరియు ఒక బహిరంగ టెన్నిస్ కోర్టు ఉన్నాయి.
ఈ హోటల్ లో అనేక రకముల రెస్టారెంటులు ఉన్నవి, "యాడ్ ఆస్ట్రా" పైకప్పు రెస్టారెంట్ మరియు బార్, "రెస్టారెంట్ లార్డర్ అండ్ సమ్మర్ పార్క్" మరియు "డార్చిన్" రెస్టారెంట్ మరియు కాఫీ షాపుల ద్వారా అనేక రకాల వంటకాలను ఈ హోటల్ ఇక్కడి అతిథులకు అందజేస్తుంది. "హవానా క్లబ్" సిగార్ బార్ మరియు లాబీ లాంజ్ మరియు బార్ కూడా ఈ హోటల్ లో ఉన్నవి.
యెరెవాన్ నీటి ప్రపంచం
యెరెవాన్ నీటి ప్రపంచం (అర్మేనియన్:Ջրաշխարհ ("జ్రష్కర్") ) ఆర్మేనియా రాజధాని యెరెవాన్ లో ఉన్న ఒక నీటి పార్కు. ఇది నార్ నార్క్ జిల్లా  లోని  మ్యస్నిక్యాన్  అవెన్యూ పైన  ఉంది.  ఈ నీటి ప్రపంచంలో 2.5 హెక్టార్ల విస్తీర్ణంలో బహిరంగ వాటర్ పార్కు మరియు 0.5 హెక్టార్లలో ఇండోర్ వాటర్ పార్కు  ఉన్నాయి. 
యెరెవాన్ నీటి ప్రపంచాన్ని 2001లో ప్రారంభించారు. ఇది యెరెవాన్ జూ మరియు బొటానికల్ గార్డెన్ మధ్య 2.5 మైళ్ళ హెక్టార్ల వైశాల్యంలో మైస్నిక్యన్ ఎవెన్యూలో ఉంది. యెరెవాన్ లోని అత్యంత సుందరమైన ప్రదేశాలలో యెరెవాన్ నీటి ప్రపంచం ఒకటి.
బహిరంగ పార్కులో 2 పెద్ద కొలనులు, 1 పిల్లల పూల్, 1 వి.ఐ.పి పూల్ మరియు వాటర్ స్లైడ్ ఆకర్షణలను కలిగిన 3 కొలనులను ఉన్నాయి. ఆహారపదార్ధాల, పానీయాల దుకాణాలు మరియు 120 సామర్ధ్యం కలిగిన ఒక రెస్టారెంటు ఇక్కడ ఉన్నవి.
శీతాకాలంలో సమయంలో, పార్కులోని అతిపెద్ద పూల్ ఒక మంచు స్కేటింగ్ రింకుగా మారుతుంది, ఇది 500 చ.కి.మీ, ఉపరితలాన్ని కలిగి ఉంటుంది.
అక్వేటేక్ అని పిలవబడే ఇండోర్ నీటి పార్కును 2008వ సంవత్సరంలో ప్రారంభించారు. ఇది 0.5 హెక్టార్ల విస్తీర్ణంలో ఉంది. . దీనిలో రెండు పెద్ద పూల్స్ మరియు ఒక పిల్లల పూల్ ఉన్నవి, వీటిలో అనేక జలపాతాలు, గీజర్స్ మరియు జెట్ లు ఉన్నాయి. ఇండోర్ ఉద్యానవనంలో 29 గదులున్న ఆక్వేటెక్ స్పా హోటల్ ఉన్నది, దానిలో ఒక పెద్ద ఫిట్నెస్ క్లబ్, వైద్య పునరావాస కేంద్రం, వాల్-క్లైంబింగ్ సౌకర్యాలు ఉన్నాయి. ఆక్వేటెక్ సంవత్సర పొడవునా ఎటువంటి సెలవులూ లేకుండా తెరిచి ఉంటుంది.
అర్మేనియా మారియట్ హోటల్, యెరెవాన్
ఆర్మేనియా మారియట్ హోటల్ (అర్మేనియన్:Արմենիա Մարիոթ Հյուրանոց Երևան), ఆర్మేనియా రాజధాని యెరెవాన్ లోని ఒక 5-స్టార్ లగ్జరీ హోటల్. ఇది కెంట్రాన్ జిల్లాలో ఉన్నది. ఇది సోవియట్ కాలంలోని 1958 వ సంవత్సరంలో  ప్రభుత్వ ఆధీనంలో ఆర్మేనియా హోటల్ గా ప్రారంభించబడింది. యు.ఎస్.ఎస్.ఆర్ కుప్పకూలిన తరువాత, 1998 లో ఈ హోటల్ ను ప్రైవేటీకరించి పునర్నిర్మించారు. దీనిని 1999 లో అర్మేనియా మారియట్ హోటల్ యెరెవాన్ గా నామకరణం చేసి ప్రారంభించారు.
ఈ హోటల్ 1 అమిర్యాన్ వీధి పై, రిపబ్లిక్ స్క్వేర్ వైపు తిరిగి ఉంటుంది. నేషనల్ గేలరీ మరియు ఒక ప్రభుత్వ భవనం హోటల్ ముందు ఉన్నాయి.
2016 వ సంవత్సరంలో 259 అతిథిగృహాలతో, ఆర్మేనియా మారియట్ హోటల్ అర్మేనియాలోనే రెండవ అతిపెద్ద హోటల్.
హోటల్ నిర్మాణాన్ని 1950 లో ప్రారంభించగా, 1958 లో పూర్తయింది. హోటల్ ను 1958 లో ప్రారంభించి అర్మేనియా అనే పేరు పెట్టారు. ఇది రాష్ట్ర పాలిత ఇంటూరిస్ట్ సంస్థచే నిర్వహించబడుతుంది; సోవియట్ యూనియన్ లో హోటళ్ళు మరియు పర్యటనల నియంత్రణ విభాగం ఈ హోటల్ ను నిర్వహిస్తుంది. ప్రారంభ సమయంలో, ఆర్మేనియా అర్మేనియన్ ఎస్.ఎస్.ఆర్లో అతిపెద్ద హోటల్. అలెగ్జాండర్ టమానియన్ డిజైన్ చేసిన యరెవెన్ యొక్క అసలు ప్రణాళిక ఆధారంగా ఆర్కిటెక్ట్స్ మార్క్ గ్రిగోరీన్ మరియు ఎడ్వర్డ్ సరాపియన్ ఈ హోటల్ ను రూపొందించారు. ఈ ప్రాజెక్ట్ డైరెక్టరుగా కోస్తంటిన్ అల్లునీయన్ వహించారు. హోటల్ యొక్క పునాదిరాయి బసాల్ట్ రాయి అవ్వగా, హోటల్ ను పింక్ అర్మేనియన్ టఫ్ఫాతో నిర్మించారు.
1990 వ దశాబ్దంలో అర్మేనియాలో ఆర్థిక సంక్షోభం సంభవించిన తరువాత, 1998 లో "ఎకె డెవలప్మెంట్" సంస్థ ఈ హోటల్ ను కొనుగోలు చేసింది. పెద్ద ఎత్తున పునర్నిర్మాణం పనులు యు.ఎస్. $ 40 మిలియన్ల పెట్టుబడితో చేసిన తరువాత, హోటల్ అంతర్జాతీయ ప్రమాణాలకు అనుగుణంగా పూర్తిగా పునరాభివృద్ధి చెందింది. 1999వ సంవత్సరంలో తిరిగి ప్రారంభించినప్పటి నుండి దీనిని మారియట్ ఇంటర్నేషనల్ కు చెందిన మారియాట్ హోటల్స్ & రిసార్ట్స్ నిర్వహిస్తుంది. ప్రస్తుతం, ఈ హోటల్లో 3 వేర్వేరు భవనాలు (అర్రాట్, ఆర్మేనియా మరియు న్యూ భవనం) ఉన్నవి, అన్నీ పక్కపక్కనే ఉన్నాయి.
హోటల్ లో అనేక రెస్టారెంటులు ఉన్నవి, హోటల్ "క్రిస్టల్" బార్ మరియు లాంజ్, "అర్మేనియా బ్రస్సేరీ" రెస్టారెంట్, "కుసినా" ఇటాలియన్ రెస్టారెంట్, "స్కూప్!" ఐస్క్రీం పార్లర్, "మీటింగ్ పాయింట్" అవుట్ డోర్ కేఫ్ వంటివి ఉన్నాయి. ఈ హోటల్ లో 10 కాన్ఫరెంట్ హాల్స్, ఫిట్నెస్ మరియు ఆరోగ్య కేంద్రం, బహిరంగ స్విమ్మింగ్ పూల్ వంటివి కూడా ఉన్నాయి.
ఈ హోటల్ ను సమీపంలోని రిపబ్లిక్ స్క్వేర్ భూగర్భ మెట్రో స్టేషన్ ద్వారా చేరుకోవచ్చు.
గ్రాండ్ హోటల్ యెరెవాన్
గ్రాండ్ హోటల్ యెరెవాన్ (అర్మేనియన్:Գրանդ Հոթել Երևան), ఆర్మేనియా రాజధాని యెరెవాన్ లోని ఒక 5-స్టార్ హోటల్. ఇది కెంట్రాన్ జిల్లా కెంద్రంలో ఉన్నది. దీనిని 1926వ సంవత్సరంలో సోవియట్ కాలంలో, ఒక ప్రభుత్వ యాజమాన్య సంస్థగా ప్రారంభించారు. ఆర్మేనియాలో ఇంకా ఉన్నటువంటి పురాతన హోటళ్ళలో ఇది ఒకటి, అంతేకాక ఇది యరెవాన్ లో అతి పురాతనమైన హోటల్.
ఈ హోటల్ 14 అబోవియన్ స్ట్రీట్లో ఉంది, ఇది చార్లెస్ అజ్నావోర్ స్క్వేర్కు పైకి, అర్మేనియా యొక్క ఆర్టిస్ట్స్ యూనియన్ ప్రక్కనే ఉంది.
ఆర్కిటెక్ట్ నికోలాయ్ బునియాటియన్ డిజైను ఆధారంగా ఈ హోటల్ ను 1926వ సంవత్సరం లో అర్మేనియన్ ఎస్.ఎస్.ఆర్ ఒక ప్రభుత్వ-యాజమాన్య హోటల్ గా ప్రారంభించారు. సోవియట్ యూనియన్ పాలిస్తున్న సమయంలో హోటళ్ళు మరియు పర్యాటక రంగాల నియంత్రణ సంస్థ అయిన ఇంటూరిస్ట్ సంస్థ పేరిట "ఇంటూరిస్ట్ హోటల్"గా దీనిని పిలిచేవారు. ఆవిధంగా, సోవియట్ అర్మేనియాలో ప్రారంభమైన మొట్టమొదటి హోటల్ గా యెరెవాన్ హోటల్ ఏర్పడింది.
1930 వ దశాబ్దంలో, ఈ హోటల్ నగరంలోకి మేధోసంస్థలైన యెఘిషే చారెంట్స్, యెరెవాండ్ కోచార్ మరియు వాహ్రం పాపజీయన్లకు ఒక సాధారణ సమావేశ ప్రదేశంగా మారింది.
1959వ సంవత్సరంలో, ఇంటూరిష్ట్ సంస్థను రిపబ్లిక్ స్క్వేర్ వద్ద కొత్తగా ప్రారంభమైన అర్మేనియా హోటల్ కు బదిలీ చేశారు, మరియు ఇంటూరిష్ట్ హోటల్ పేరు క్రమంగా "యెరెవాన్ హోటల్"గా పిలవబడింది.
యు.ఎస్.ఎస్.ఆర్ కుప్పకూలిన తర్వాత, ఇటాలియన్ కంపెనీ రెంకో ఎస్.పి.యే యెరెవాన్ హోటల్ ను కొనుగోలు చేసింది. ఒక పెద్ద పునర్నిర్మాణం తరువాత 1999వ సంవత్సరంలో "గోల్ఫ్ తులిప్ హోటల్ యెరెవాన్"గా ఈ హోటల్ తిరిగి ప్రారంభించబడింది. దీనిని గ్రూప్ డూ లౌవ్రే చే సంస్థ నిర్వహిస్తుంది. 2009వ సంవత్సరంలో, మరొక ప్రధాన పునర్నిర్మాణం తరువాత ఈ హోటల్ రాయల్ తులిప్ గ్రాండ్ హోటల్ యెరెవాణ్గా పిలవబడే 5-నక్షత్రాల హోటల్ గా నవీకరణ చేయబడింది.
గ్రాండ్ హోటల్ యెరెవాన్ 2017 ఆరంభం నుండి స్మాల్ లక్జరీ హోటల్స్ ఆఫ్ ద్ వోర్ల్డ్ సంస్థ నిర్వహిస్తోంది.
హోటల్ పైకప్పు మీద ఒక బహిరంగ ఈత కొలను ఉంది. ఒక ఆరోగ్య మరియు స్పా సెంటర్, ఇటాలియన్ "రిస్టోరెంటే రొస్సీని", "డోల్స్ వీటా" బార్, "వింటర్ గార్డెన్" కేఫ్, మరియు "జన్జిబార్" అవుట్ డోర్ బార్ ఇక్కడ ఉన్నాయి. ఈ హోటల్ నాలుగు సమావేశ మందిరాలను కలిగి ఉంది.
గోల్డెన్ అప్రికోట్ యెరెవాన్ ఇంటర్నేషనల్ ఫిల్మ్ ఫెస్టివల్ ను నిర్వహిస్తున్న సాధారణ వేదికలలో గ్రాండ్ హోటల్ యెరెవన్ ఒకటి.
ఈ హోటల్ ను సమీపంలోని రిపబ్లిక్ స్క్వేర్ భూగర్భ స్టేషన్ ద్వారా చేరుకోవచ్చు.
ఎగువ మానేరు డ్యామ్
ఎగువ మానేరు డ్యామ్ తెలంగాణ రాష్ట్రం లోని రాజన్న సిరిసిల్ల జిల్లా, గంభీరావుపేట్ మండలం నర్మల గ్రామంలో మానేరు నదిపై (1945-48) నిర్మించబడిన జలాశయం. ఇది 1,62,000 హెక్టార్లకు సాగు నీటిని అందించడమేకాకుండా, మత్స్య పరిశ్రమకు, త్రాగునీటి సరఫరా వంటి ప్రయోజనాలను కూడా అందిస్తుంది.
1945లో చివరి నిజాం మీర్ ఉస్మాన్ అలీ ఖాన్ కూడవెళ్లి, పల్వంచ వాగులపై నర్మాల వద్ద ఎగువ మానేరు ప్రాజెక్టును నిర్మించాడు, 1948లో పనులు పూర్తయ్యాయి. నిజాం గెస్ట్‌హౌజ్‌ నిర్మించి, ఉద్యానవనం కూడా ఏర్పాటు చేశాడు. ఈ డ్యామ్ సిరిసిల్లా రాజన్న జిల్లాలో మానేరు నదిపై 18°16' అక్షంశ మరియు 79°32' రేఖాంశాల మధ్య ఉంది. మానేరు నది గోదావరి నదికి ఉపనది.
ఇది తాపీపని భూమి డ్యాం. దీని ఎత్తు నది ఉపరితలం నుండి 31 2మీటర్లు (102 అడుగులు) ఉండగా, డ్యామ్ పొడవు 9,201 మీటర్లు (30,187 అడుగులు) ఉంది.
2016, సెప్టెంబర్ 26న రెండేళ్ల విరామ అనంతరం 31 అడుగుల ఎత్తున్న ప్రాజెక్టు మూడు రోజుల్లోనే పూర్తిస్థాయిలో నిండి పొంగిపోర్లుతుండడంతో పరిసర ప్రాంతాల ప్రజలు పెద్ద ఎత్తున తరలివచ్చి ప్రాజెక్టును తిలకించారు.
బ్యూనస్ ఎయిర్స్ పార్కు
బ్యూనస్ ఎయిర్స్ పార్కు (అర్మేనియా:Բուենոս Այրեսի այգ (బ్యూనస్ ఐరేసి ఐగి) ) ఆర్మేనియా రాజధాని యెరెవాన్ లోని అజప్న్యాక్ జిల్లాలో ఉన్న ఒక ప్రజా పార్కు. ఇది హ్రజ్డాన్ నది యొక్క ఎడమ ఒడ్డున, ఆర్మేనియా రిపబ్లికన్ మెడికల్ సెంటర్కు సమీపంలో హలాబియాన్-మార్గారియన్ జంక్షన్ కు ఈశాన్య దిక్కున ఉంది.
ఆర్మేనియా రిపబ్లికన్ మెడికల్ సెంటర్కు సమీపంలో కాళీ చేయబడిన ఈ పార్కిను 2012 వ సంవత్సరంలోని వేసవిలో పునరుద్ధరించి బ్యూనస్ ఎయిర్స్ అనే పేరు పెట్టారు. ఇది 2000వ సంవత్సరం నుండి యురేవన్ లో ఉన్నది. సుమారు నాలుగు హెక్టార్ల విస్తీర్ణంలో ఉన్న ఈ పార్కును అధికారికంగా అక్టోబరు 2012, 30వ తేదీన పునఃప్రారంభించారు. ఇక్కడ ఫౌంటైన్లు మరియు నీటి ఉపరితలం వైశాల్యం 3,000 చ.కి.మిల, విస్తీర్ణంలో ఉన్న సర్క్యూలర్ సెంట్రల్ పూల్ ఉన్నది. ఈ ఉద్యానవనంలో బహిరంగ క్రీడా కార్యక్రమాల కోసం ఒక చిన్న స్థలాం కూడా ఉంది.
ఈ పార్కును వర్కౌట్ అర్మేనియాకు రెగ్యులర్ శిక్షణ వేదికగా వాడుతున్నారు.
తుమన్యాన్ పార్కు
తుమన్యాన్ పార్కు (Armenian:Թումանյան Այգի) ఆర్మేనియా రాజధాని, యెరెవాన్ లోని అజప్న్యాక్ జిల్లా ఉన్నటువంటి ఒక ప్రజా పార్కు. ఇది హ్రజ్డాన్ నది గార్గె పై ఉన్న హర్గేదాన్ స్ట్రీట్లో, గ్రేట్ బ్రిడ్జ్ ఆఫ్ హ్రజ్డాన్ మరియు క్రియేటివ్ టెక్నాలజీస్ యొక్క ట్యూమో సెంటర్ మధ్యన ఉంది. దీనిని 1970వ సంవత్సరంలో ప్రారంభించారు. ఇది హజస్డాన్ నది కుడి ఒడ్డున 7 హెక్టార్ల విస్తీర్ణంలో ఉంది. దీనిని ప్రారంభించి, నామకరం చేసింది ప్రసిద్ధ రచయిత మరియు కవి హోవ్హాన్నెస్ తుమన్యాన్ యొక్క 100 వ జన్యదిన వార్షికోత్సవం సందర్భంగా.
1973 సంవత్సరంలో, తుమాన్యన్ యొక్క అనౌష్ ఒపెరాకు చెందిన రెండు ప్రధాన పాత్రల విగ్రహాలు; అనౌష్ మరియు సరోలను ఈ పార్క్ లో ఏర్పాటు చేశారు.
1986వ సంవత్సరంలో, టుమ్యాన్ కల్పినా పాత్రైన లారెట్సీ సకో యొక్క మరో విగ్రహాన్ని ఈ పార్కులో నిర్మించారు.
టమేన్యన్ పార్కు యరెవాన్ లోని పిల్లల కోసం ఉన్న ఆకర్షణీయమైన ఆట స్థలాలలో ఒకటి.
దరిశి అన్నపూర్ణమ్మ
దరిశి అన్నపూర్ణమ్మ తెలుగు కవయిత్రి, సామాజిక కార్యకర్త మరియు ఉప్పు సత్యాగ్రహంలో పాల్గొన్న స్వాతంత్ర్య సమరయోధురాలు.
ఆమె 1907లో బళ్ళారిలో రొట్టగల్ నీలప్ప, గౌరమ్మ దంపతులకు జన్మించింది. బాల్యంలో తండ్రి మరణించాడు. దీనితో బంధువులు గౌరమ్మను మైత్రేయ దివ్యజ్ఞాన మహిళా సమాజంలో చేర్చారు. ఆ సమాజ సభలు సమావేశాల కారణంగా ఆమె తల్లి గౌరమ్మ తరచుగా చెన్నైలోని అడయారు వస్తుండేది. తల్లి ఇలా వస్తున్న కారణంగా ఆమె అడయారు థియోసాఫికల్ సొసైటీలో చదువుకొన్నది. ఆర్యవైశ్యుల కులానికి చెందిన వారి కులంలో స్త్రీ విద్యకు అవకాశం ఉండేది కాదు. ఆమెకు విప్లవవాదిగా ప్రసిద్ధి పొందిన స్వాతంత్ర్య సమరయోధుడు దరిశి చెంచయ్య తో వివాహమయింది. అతను వృత్తి రీత్య వ్యవసాయ శాస్త్రజ్ఞుడు అయినా స్త్రీ జనోద్ధరణకు అధికంగా కృషిచేసాడు. ప్రముఖ సంఘసంస్కర్తగా పేరు గడించాడు. వివాహానంతరం ఆమె బాల వితంతువుకు వివాహం చేయాలని సంకల్పించింది. ఆ కాలంలో ఆర్యవైశ్య కులాల్లో అటువంటి వివాహాలు జరుగలేదు. ఆమె భర్తతోకలసి తమ కులానికి చెందిన 12 యేళ్ళ వితంతువుకు 1926లో గుంటూరులో వైభవంగా వివాహం జరిపించింది. అప్పటి సమాజంలో కొందరికి ఈ వివాహం నచ్చక అల్లరిచేయడమే కాక రాళ్ళ వాన కురిపించారు. 18 యేళ్ళ అన్నపూర్ణమ్మ అందరికీ ధైర్యం చెప్పి ముందుకు సాగిపొమ్మని ప్రోత్సహించింది. ఆ కార్యక్రమం సజావుగా సాగింది. ఆమె గద్దర్ పార్టీ స్థాపించింది. చెంచయ్య కూడా అందులో సభ్యునిగా చేరాడు. ఆ పార్టీకి చెందిన పంజాబీ యువకులు దేశభక్తి అనేది తమ సొత్తు అనే భావాన్ని ప్రదర్శించేవారు. ఈ చర్య వీరికి నచ్చేది కాదు. దేశభక్తి అనేది ప్రతి ఒకరికీ ఉంటుందనేది ఆమె అభిప్రాయం. బ్రిటిష్ సైన్యంలో మొదట పేరిచ్చి చేరిన పంజాబీ యువకులు విదేశాల్లో యుద్ధం చేస్తూ దేశభక్తి అని గర్వించవలసిన అవసరం లేదని వాదించింది. దీంతో గద్దర్ పార్టీలో గౌరవం పెరిగింది. చివరకు వీరు స్వదేశానికి బయలుదేరారు. బ్రిటిష్ ప్రభుత్వం నడిదారిలో రాజద్రోహిగా పేర్కొని అరెస్టు చేసి నాలుగున్నరేళ్ళు భారతదేశపు జైల్లో ఉంచారు. జైలు అధికారులు వీరిని తిప్పలు పెట్టారు.
ఆమె నిత్యం ఖద్దరు ధరించేది. ఆమె వర్ణాంతర వివాహాలు, సహపంక్తి భోజనాలు, కులం అడ్డుగోడలు లేని విశాల హిందూ సంఘాన్ని ఆమె వాంఛించేది. పాప పంకిలంతో కూరుకుపోయిన దేవదాసీల ఉద్దరణకు ఆమె కృషిచేసింది.
ఆమె నవంబరు 28, 1931న గుండెపోటుతో మరణించింది.
యెరెవాన్ నగర కౌన్సిలు
యెరెవన్ సిటీ కౌన్సిల్ యరెవాన్ నగరం యొక్క చట్ట పరిరక్షణ సంస్థ. ఈ వ్యవస్థలో ఎన్నుకోబడిన 65 మంది సభ్యులు ఉంటారు. ఇది యెరెవాన్ మేయర్ నేతృత్వంలోని పార్టీ-జాబితా అనుపాత ప్రాతినిధ్యం వహించే సంస్థ. కౌన్సిల్ సభ్యులు మేయర్ ప్రభుత్వాన్ని గమనిస్తూంటారు.
కౌన్సిల్ నగర సంస్థల పనితీరును పర్యవేక్షిస్తుంది. ఇది భూ వినియోగ నిర్ణయాలు అలాగే ఇతర అంశాలను చట్టబద్ధం చేస్తుంది. సిటీ కౌన్సిల్ నగర బడ్జెట్ ను ఆమోదించే బాధ్యత వహిస్తుంది. ప్రతి సభ్యుడు వరుసగా మూడు సార్లు పదవీకాలానికి మాత్రమే పరిమితం చేయబడ్డరు, వారు నాలుగు సంవత్సరాల ఉపశమనం తర్వాత మళ్లీ పదవికి పోటీ చేయవచ్చు.
యురేవన్ సిటీ కౌన్సిల్ ఎన్నికలు ప్రతీ ఐదు సంవత్సరాలలో పార్టీల అనుపాత జాబితాలతో నిర్వహిస్తున్నారు. ఈ  లో65 మంది సభ్యులు ఉన్నారు. 40% కంటే ఎక్కువ సీట్లను గెలుచుకున్న పార్టీ జాబితాలో మొదటి వ్యక్తిగా ఎన్నికైన వారిని మేయర్ గా భావిస్తారు. అన్ని పార్టీలు కావాలసినంత ఓట్లు సేకరించడానికి విఫలమైతే, మేయర్ సిటీ కౌన్సిల్ చేత ఎన్నికోబడతారు."యెరెవాన్ సిటీ కౌన్సిల్ యొక్క భవనం, కెంట్రోన్ జిల్లాలో ఆర్గిష్టి వీధిలో ఉన్న యెరెవన్ సిటీ హాల్ లో ఉన్నది. ఇది స్క్వేర్ ఆఫ్ రష్యా, మాస్కో హౌస్ మరియు యెరెవాన్ అరరాట్ వైన్ ఫ్యాక్టరీలకు ఎదురుగా ఉంటుంది. ఈ భవనం నిర్మాణం నవంబరు 2004 లో మేయర్ యుర్వాండ్ జఖరయన్ పదవిలో ఉన్న కాలంలో, ఎ.ఎం.డి 3.1 బిలియన్ల వ్యేయంతో జరిగింది. వాస్తవానికి దీని ఆర్కిటెక్టు జిమ్ టోరోసియన్. ఈ నిర్మాణం 1980వ సంవత్సరంలో ప్రారంభం అయ్యింది, కానీ 1991 లో ఆర్ధిక ఇబ్బందుల కారణంగా ఆగిపోయాయి. ఆగస్టు 2003లో పనులను పునఃప్రారంభించారు ఆ తరువాత పనులు 15 నెలల్లో పూర్తయ్యాయి.
ఈ సిటీ హాల్ 13,500 చ.కి, వైశాల్యంలో ఐదు అంతస్తుల్లో ఉంటుంది. ఆ ప్రధాన ప్రవేశద్వారంలో ఉన్న నిరంతర వృత్తాలు సాంప్రదాయ అర్మేనియాకు చిహ్నంగా నిలుస్తున్నారు. ఇది 47 మీటర్ల ఎత్తు గల దీర్ఘచతురస్రాకార గడియారపు టవర్ను కలిగి ఉంది, దానిపై "ԵՐԵՎԱՆ" (యెర్వన్) అని అర్మేనియన్ లిపి చెక్కబడి ఉంటుంది, ఇది సంప్రదాయ ఆభరణాలతో అలంకరించి ఉంటుంది. ఈ టవర్ యొక్క పైభాగంలో గ్లాసీ గోడలతో చుట్టబడి ఉంది. యెరెవాన్ హిస్టరీ మ్యూజియం ఈ సిటీ హాల్ కు పశ్చిమాన ఉన్న ఒక అనుబంధ భవనంలో ఉంది.
పంతం
పంతం 2018లో విడుదలైన తెలుగు సినిమా. ప్రముఖ నటుడు తొట్టెంపూడి గోపీచంద్ నటించిన 25వ చిత్రమిది.
ఒక రాష్ట్రానికి హోమ్ మంత్రి జ‌యేంద్ర (సంప‌త్‌), ఆరోగ్య మంత్రి (జ‌య‌ప్ర‌కాష్‌రెడ్డి). వారిద్ద‌రి డ‌బ్బును కొట్టేస్తుంటాడు ఓ వ్య‌క్తి (గోపీచంద్‌). ఓసారి మంత్రి కాన్వాయ్ నుంచి, మ‌రోసారి రైలు బోగీ నుంచి, మ‌రోసారి మంత్రి హ‌వాలా చేసే డ‌బ్బు, ఇంకోసారి మంత్రి ప్రియురాలు ద‌గ్గ‌ర దాచిన డ‌బ్బు ... ఇలా చాలా విధాలుగా కోట్ల రూపాయాల‌ను కొట్టేస్తుంటాడు. త‌మ డ‌బ్బును కొట్టేసిన వ్య‌క్తి ఎవ‌రో ఒకానొక స‌మ‌యంలో జ‌యేంద్ర‌కు తెలుస్తుంది. అయితే ఆ వ్య‌క్తి మామూలు వాడు కాద‌నీ, ప్ర‌పంచంలోఅత్యంత ధనిక వర్గాలలో ఒక‌రైన సురానా పరిశ్రమల అధినేత కుమారుడ‌ని అర్థ‌మ‌వుతుంది. అంత డ‌బ్బున్న వ్య‌క్తి కుమారుడికి ఇలా హోమ్ మంత్రి డ‌బ్బును దొంగ‌లించాల్సిన అవ‌స‌రం ఏంటి? అత‌నికి అనాథాశ్ర‌మానికి సంబంధం ఏమిటి? అత‌ను కొట్టేసిన డ‌బ్బును ఏం చేశాడు? డొనేష‌న్లు కూడా అవ‌స‌రం లేనంత‌గా త‌రాలు తినేలా నిధులున్న అనాథాశ్ర‌మానికి అత‌ని వ‌ల్ల క‌లిగిన ఉప‌యోగం ఏంటి? ఆ అనాథ ఆశ్ర‌మం అత‌నికి ఎలా ఉప‌యోగ‌ప‌డింది వంటివ‌న్నీ కథలో భాగం.
తెలంగాణ రాష్ట్ర మెడికల్ కౌన్సిల్
తెలంగాణ రాష్ట్ర మెడికల్ కౌన్సిల్ తెలంగాణ రాష్ట్రంలో వైద్య విధానం కోసం తెలంగాణ ప్రభుత్వం ఏర్పాటు చేసిన కౌన్సిల్. కొత్త వైద్యుల నమోదు, సీనియర్ వైద్యుల రెన్యూవల్స్, వైద్య ప్రమాణాల పాటింపు, నిరంతర వైద్య విద్య కార్యక్రమాలన్నీ ఈ కౌన్సిల్ పరిధిలోనే జరుగుతాయి.
తెలంగాణ ప్రభుత్వం 2016, జనవరి 6న ఈ మెడికల్ కౌన్సిల్ ను ఏర్పాటుచేసి డా. ఈ. రవీంద్రరెడ్డిని చైర్మన్ గా, డా. వి. రాజలింగంని వైస్ చైర్మన్ గా నియమించింది. అంతేకాకుండా ఇతరులతో కలిసి కౌన్సిల్ కమిటీని ఏర్పాటుచేసింది.
మానేరు నది
మానేరు నది లేదా "మానైర్" లేదా మానేరు" భారతదేశంలోని గోదావరి నదికి ఉపనది. మానేరునది సిరిసిల్ల డివిజన్‌లో ప్రారంభం కాగా దీనిపై గంభీరావుపేట్ వద్ద ఎగువ మానేరు డ్యామ్, మధ్య మానేరు డ్యామ్ లను మరియు కరీంనగర్ వద్ద దిగువ మానేరు డ్యామ్ నిర్మించారు. అనంతరం ఈ నది గోదావరిలో కలుస్తుంది. దిగువ మానేరు డ్యామ్ తెలంగాణ రాష్ట్రం లోని కరీంనగర్ ప్రజలకు త్రాగునీటిని అందిస్తుంది. ఇది 163.000 హెక్టార్లకు (400,000 ఎకరాల) సాగు నీటిని అందించడమేకాకుండా మత్స్య పరిశ్రమకు, త్రాగునీటి సరఫరా వంటి ప్రయోజనాలను కూడా అందిస్తుంది.
సచ్ ఖండ్ ఎక్స్‌ప్రెస్
బండి సంఖ్య 12715/12716 సచ్ ఖండ్ సూపర్ ఫాస్ట్ ఎక్స్‌ప్రెస్, హజూర్ సాహిబ్ నాందేడ్ అమృతసర్ నడుమ దక్షిణ మధ్య రైల్వే యొక్క నాందేడ్ మండలముచే నడుపబడు ఒక దినసరి రైలు బండి. ఈ రైలు మహారాష్ట్రమందలి నాందేడ్ అను సిఖ్ఖుల పుణ్య క్షేత్రమును అమృతసర్ లోని వారి ప్రధాన పుణ్య క్షేత్రమును, ఔరంగాబాదు సమీపమందుగల అజంతా ఎల్లోరా గుహలను దేశ రాజధాని క్రొత్త ఢిల్లీని కలుపుచు నడచును.
లయాన్ పార్కు, యెరెవాన్
లయాన్ పార్కు (ఆంగ్లం:Lyon park (ఆర్మేనియన్:"లయోని ఐగి"))ను, ప్రముఖంగా టోక్మాఖ్ అని పిలుస్తారు (ఆర్మేనియన్:Թոխմախ). ఇది ఆర్మేనియా రాజధాని యెరెవాన్ లో ఉన్న ఒక ప్రజా పార్కు. ఇది రాజధానిలో తూర్పున ఉన్న ఎరెబుని జిల్లాలో 17 హెక్టార్ల విస్తీర్ణంలో ఉంది. ఇక్కడ 8 హెక్టార్ల విస్తీర్ణంలో వర్దావర్ అని పిలిచే ఒక కృత్రిమ సరస్సు ఉంది.
2010-2011 మధ్యలో, పార్కును లియోన్ సిటీ కౌన్సిల్ పూర్తిగా  పునర్నిర్మించారు. దీనిని జూలై 2011 లో, అప్పటి లియోన్ మేయరు గెరార్డ్ కొల్లంబో, యెరెవాన్ మేయరు కరెన్ కరాపిటీన్ సమక్షంలో ప్రారంభించారు. లియోన్ నగరం పేరిట ఈ పార్కు పేరును మార్చారు. ఇది రెండు నగరాల మధ్య భాగస్వామ్య చిహ్నంగా మారింది.
ఈ సరస్సు మూలాలు క్రీ.పూ. 8 వ శతాబ్దంలో రాజా అర్గేషిటీ I కాలం నాటివి. 1578వ సంవత్సరంలో, ఈ సరస్సును యరెవాన్ కు చెందిన టర్కిక్ పాలకుడు మెహ్మెత్ ఖాన్ టోఖ్మాఖ్ కాలంలో పునర్నిర్మించారు. అప్పటినుంచి దీన్ని టోక్మాఖ్ సరస్సు అని పిలిచేవారు. సోవియట్ కాలంలో, ఈ సరస్సును కమ్యూనిస్ట్ పార్టీ యువజన విభాగం పేరిట పిలిచేవారు. 2000వ సంవత్సరం నుండి, సరస్సును ప్రస్తుతమున్న పేరుతో పిలుస్తున్నారు.
8 హెక్టార్ల నీటి ఉపరితల విస్తీర్ణం కలిగిన ఈ సరస్సును తరచుగా విండ్‌సర్ఫింగ్ ప్రేమికులు ఉపయోగిస్తూంటారు.
గౌలిగూడ బస్టాండ్
గౌలిగూడ బస్టాండ్ తెలంగాణ రాష్ట్ర రాజధాని హైదరాబాదు నగరంలో ఉన్న బస్టాండ్. దీనిని సిబిఎస్ లేదా సెంట్రల్ బస్ స్టేషను అని కూడా పిలుస్తారు. 1932 నుండి సెంట్రల్ బస్ స్టేషనుగా సేవలందించిన గౌలిగూడ బస్టాండ్ 2018, జూలై 5న కూలిపోయింది.
దాదాపు 88 సంవత్సరాలుగా హైదరాబాదులో ఒక చారిత్రాత్మక చిహ్నంగా నిలిచి, అనేకమంది ప్రయాణికులకు సేవలందించిన గౌలిగూడ బస్టాండు (సీబీఎస్ హ్యాంగర్)ను ఏడవ నిజాం నవాబు మీర్ ఉస్మాన్ అలీఖాన్ 1930లో మూసీ నది పక్కన నిర్మించాడు. బట్లర్ మాన్యుఫ్యాక్చరింగ్ కంపెనీ (అమెరికా) నుంచి దిగుమతి చేసుకొని 350 అడుగుల పొడవుతో, 150 అడుగుల వెడల్పుతో, 60 అడుగుల ఎత్తులో అర్ధచంద్రాకారంలో విశాలంగా నిర్మించిన ఈ మిసిసిపీ హెలికాప్టరు హ్యాంగర్‌ను నిజాం తన వ్యక్తిగత ఎయిర్‌క్రాఫ్ట్ మెయింటెనెన్స్ కోసం ఉపయోగించేవాడు.
నాలుగెకరాల స్థలంలో 1.77 ఎకరాల విస్తీర్ణంలో నిర్మించిన ఈ గౌలిగూడ బస్టాండ్ హైదరాబాద్‌లోనే మొట్టమొదటిది. 1932 జూన్‌లో 30 ప్లాట్‌ఫారాలతో 27 బస్సులతో మరియు 166 మంది నిజాం రోడ్ ట్రాన్స్‌పోర్టు ఉద్యోగులతో ప్రారంభమైన గౌలిగూడ హ్యాంగర్ నుంచి ఇతర ప్రాంతాలకు బస్సుల నడిచాయి. 1951 నుండి రాష్ట్ర రోడ్డు రవాణ సంస్థ ఆధీనంలోకి వచ్చిన గౌలిగూడ బస్టాండ్, 1994లో మహాత్మా గాంధీ బస్ స్టేషన్ ఏర్పాటైన తరువాత హైదరాబాదు బస్సులకే పరిమితమైంది. 2006 వరకు జిల్లాల నుండి వచ్చే బస్సులు కూడా సీబీఎస్‌ లోనే ఆగేవి. నిత్యం రోజూ వివిధ డిపోలకు చెందిన 250కి పైగా బస్సులు మరియు 85వేల మందికి పైగా ప్రయాణికులు రాకపోకలు సాగిస్తుంటారు.
షెడ్ కోసం ఉయోగించిన ఇనుప రాడ్లు, బోల్టులు తుప్పు పట్టి శిధిలావస్థకు చేరాయి. ఈ విషయాన్ని గమనించిన అధికారులు ముందస్తు చర్యగా జూన్ 29న అక్కడి ప్రాంతాన్ని ఖాళీ చేయించి, బస్టాండును మూసివేశారు. 2018, జూలై 5 గురువారం తెల్లవారుజామున తుప్పుపట్టిన షెడ్డు భాగం భారీశబ్దంతో సగానికి చీలిపోయి కుప్పుకూలింది.
సర్క్యులర్ పార్కు
సర్కులర్ పార్క్ (ఆంగ్లం:Circular Park) ఆర్మేనియా రాజధాని యెరెవాన్ నగరంలోని కెంట్రాన్ జిల్లాలో ఉన్న ఒక ప్రజా పార్కు. దీనిని యూత్ పార్క్ అని కూడా పిలుస్తారు. ఇది టిగ్రన్ మేట్స్ వీధిలో దక్షిణాన కేథడ్రాల్ ఆఫ్ సెయింట్ గ్రెగరీ వద్ద ప్రారంభమయ్యు మాష్టోత్స్ అవెన్యూలో ఉత్తరాన ఉన్న పాప్లావ్ సరస్సు వద్ద ముగుస్తుంది. ఈ పార్కు ఖాన్జియన్, యెర్వాండ్ కోచార్, అలెక్స్ మానోగియన్, మోస్కోవియన్ మరియు ఇసాహక్యాన్ వీధుల వెంట ఉంది. యెరెవాన్ దిగువ పట్టణం యొక్క తూర్పు భాగంలో ఒక సగం వృత్తాకార ఆకారపు ఉద్యానవనాన్ని ఇది ఏర్పాటు చేస్తుంది. ఈ ఉద్యానవనం సుమారు 2500 మీటర్ల పొడవు మరియు120 మీటర్ల వెడల్పును కలిగి ఉంటుంది.ఈ పార్కులో నడక దారిపై అక్టోబరు 2012 లో ఆరుగురు ప్రముఖ అర్మేనియన్ల యొక్క  విగ్రహాలను ప్రదర్శించారు, వారు: బోహ్హోస్ నుబర్, అలెగ్జాండర్ మన్తాషియన్, అలెక్స్ మనోవోగియన్, కలోస్టె గుల్బెంకీయన్, మైకెల్ అరామ్యాంట్స్ మరియు హోవ్హన్నెస్ లాజరియన్.సర్కులర్ పార్కులో అంతర్గత క్రీడా సముదాయం నిర్మాణంలో ఉంది (2013 నాటికి).
ఇంగ్లీష్ పార్క్, యెరెవాన్
ఇంగ్లీష్ పార్క్ (ఆంగ్లం:English Park, Yerevan, "అంగ్లియాకన్ ఐగి") ఆర్మేనియా రాజధాని యెరెవాన్ నగరంలోని ఇటలీ వీధిపై ఉన్నది. ఇది నగరం కేంద్రలో ఉన్న కెంట్రోన్ జిల్లాలో రిపబ్లిక్ స్క్వేర్ కు దక్షిణాన 5.5 హెక్టార్ల విస్తీర్ణంలో ఉంది.
1860 సంవత్సరాల నాటి యెరెవాన్ లోని పురాతన పార్కులలో ఇంగ్లీష్ పార్క్ ఒకటి. దీనిలో మొదటి ప్రపంచ యుద్ధం (1910) వరకు ప్రధాన పునర్నిర్మాణం చోటుచేసికుంది. 1920వ సంవత్సరంలో, ఇంగ్లీష్ పార్కులో అర్మేనియా యొక్క ఆధునిక చరిత్రలో మొట్టమొదటి ఫుట్బాల్ మ్యాచ్ నిర్వహించారు, యెరెవాన్ మరియు అలెగ్జాండ్రోల్ బృందాలు ఒకరితో ఒకరు ఇక్కడ తలపడ్డారు. సోవియట్ పాలిస్తున్న సంవత్సరాలలో ఈ పార్కుకు 26 బాకు కమిషార్లు అనే పేరు పెట్టారు. అర్మేనియా స్వాతంత్ర్యం తరువాత, పార్క్ యొక్క అసలు పేరు పునరుద్ధరించబడింది.
సున్దుకియన్ అకాడెమిక్ థియేటర్, ఆర్మేనియాలోని ఫ్రెంచ్ రాయబార కార్యాలయం, అర్మేనియాలోని ఇటాలియన్ రాయబార కార్యాలయం మరియు యెరెవాన్ యొక్క ఉత్తమ వెస్ట్రన్ కాంగ్రెస్ హోటల్ పార్క్ యొక్క అంచున ఉన్నాయి.
1976 లో గాబ్రియేల్ సుండ్కుయాన్ యొక్క కాల్పనిక పాత్ర పెపో యొక్క స్మారక చిహ్నం పార్కులో నిర్మించారు.
పెళ్లి ఛాయాచిత్రాలకు పార్కులో ఉన్నటువంటి కేంద్ర ఫౌంటన్లు ఒక ప్రముఖ ప్రదేశం.
లవర్స్ పార్క్, యెరెవాన్
లవర్స్ పార్క్ (ఆంగ్లం:Lovers' Park, Yerevan ("సిరహార్నేరి ఐగి")) ఆర్మేనియా రాజధాని యెరెవాన్ లోని భగ్రమ్యాన్ వీధి పై ఉన్నది. ఇది నగరం యొక్క కేంద్ర కెంట్రాన్ జిల్లాలో 2.5 హెక్టార్ల విస్తీర్ణంలో ఉంది. ఈ ఉద్యానవనం 2005 - 2008 మధ్య పూర్తిగా  పునర్నిర్మించబడింది. తరువాత నవంబరు 2008 లో బోగోస్సియన్ ఫౌండేషన్ అధిపతి ఆల్బర్ట్ బోగోస్సియన్ యొక్క కృషిచే మళ్లీ తెరవబడింది.
ఈ పార్కు 18 వ శతాబ్దానికి చెందినది, దీనిని కోజెర్న్ పార్క్ అని పిలుస్తారు, ఆ పేరు పాత యెరెవాన్ వాయువ్య శివారు ప్రాంతంలోని కోజెర్న్ జిల్లా నుండి వచ్చింది. ఈ పార్కు మధ్యయుగ శ్మశానం మరియు దాని చాపెల్ కు పేరుగాంచింది.
రెండవ ప్రపంచ యుద్ధం తరువాత, 1949 లో ఈ పార్కును పునఃరూపకల్పన చేశారు. అర్మేనియన్ సోవియట్ సోషలిస్ట్ రిపబ్లిక్ యొక్క మండలి మండలి, ప్రఖ్యాత రష్యన్ కవి అలెగ్జాండర్ పుష్కిన్ యొక్క 150 వ వార్షికోత్సవం సందర్భంగా ఈ పార్కు పేరును పుస్కిన్ పార్క్ పేరుగా మార్చరు. 1970వ సంవత్సరంలో, ఈ పార్కు పేరును అన్ని సోవియట్ యూనియన్ సభ్య దేశాల స్నేహాలకు నివాళిగా బరేకమ్య్యూతిన్ (ఫ్రెండ్షిప్) గా మార్చారు. 1995 లో, రిపబ్లిక్ ఆఫ్ అర్మేనియా స్వాతంత్ర్యం తరువాత, యెరెవన్ సిటీ కౌన్సిల్ యొక్క పౌర ప్రతినిధి అధ్యక్షుల నిర్ణయంతో, ఈ ఉద్యానవనం లవర్స్ పార్కు, యెరెవెన్ గా పేరు మార్చబడింది, ఈ పార్కు 20 వ శతాబ్దం యొక్క రెండవ భాగంలో అనేక జంటలకు అభిమాన సమావేశం ప్రదేశంగా మారింది .
2005వ సంవత్సరంలో, ప్రఖ్యాత ఆల్బర్ట్ బొగ్యోసియన్ యొక్క చొరవతో, బొగోస్సియన్ ఫౌండేషన్, పార్కును పూర్తిగా పునర్నిర్మించారు. ఒక సంవత్సర పరిశోధన తరువాత, ఫ్రెంచ్ డిజైనర్ ఆర్కిటెక్ట్ పియరీ రాంబాక్ 2006 లో కొత్త లవర్స్ పార్క్ ప్రాజెక్ట్ యొక్క స్కెచ్లను సమర్పించారు మరియు ఆ తరువాత యెరెవాన్ సిటీ కౌన్సిల్ యొక్క ఆమోదం పొందింది. ఆర్మేనియా యొక్క శాఇలితో కఠినమైన జపనీయుల ఆర్కిటెక్చర్ సూత్రాలను కలపడానికి అర్మేరియా ప్రకృతి దృశ్యాలు అన్వేషించడానికి మరియు ఉత్తమ పరిష్కారాలను కనుగొనడానికి పియర్ రాంబాక్ అనేక సార్లు ఆర్మేనియాను సందర్శించారు.
2005 - 2008వ సంవత్సరాల మధ్య పూర్తిగా పునరుద్ధరించబడిన తరువాత, నవంబరు 2008 లో లవర్స్ పార్కు, యెరెవాన్ ను ప్రారంభించారు. అన్ని ప్రదేశాలకు చక్రాల కుర్చీలలో సులభంగా ప్రయాణించడానికి ఈ పార్కులో ఎటువంటి చర్యలు లేవు. ఇది అనేక అవుట్ డోర్ సీట్లను కలిగిన ఒక చిన్న కేఫ్ కలిగి ఉంది.
ఈ ఉద్యానవనం 215 సీట్ల సామర్థ్యం కలిగిన చిన్న యాంఫీథియేటర్ మరియు 100 చ.కి.మి, వైశాల్యం ఉన్న వేదిక కూడా ఉన్నది, దీని పేరు రాబర్ట్ బొగ్సోసియన్ నుండి పచ్చింది.   పార్కులో ఈ క్రింది సంఘటనలు జరిగాయి:2010వ సంవత్సరంలో, ప్రఖ్యాత అర్మేనియన్ కవి గెవాంగ్ ఎమిన్ యొక్క శిల్పాన్ని, శిల్పి అశోత్ అరామియన్ పార్కులో నిర్మించారు.
2014 లో, కళాకారుడు జీన్-మిచెల్ ఓథొనీచే కళల సంస్థాపన "ఒబ్సీడియన్ హార్ట్" ప్రదర్శన పార్క్ లో జరిగింది.
మార్షల్ బాఘ్రమ్య్య భూగర్భ స్టేషన్ 1981 నుండి లవర్స్ పార్క్ యొక్క వాయువ్య భాగంలో ఉంది.